
Noti biografiala 


Alfred Henri Jarry 

1873 Naskas 8 septembro (festo dil nasko dil 
santa virgino) en Laval (Mayenne), duesma 
filio di Anselme Jarry, komercisto, e spozino 
Caroline, naskita Quernest. 

1878-9 Frequentas la Laval petit lycee. 

1879 Caroline Jarry separas su de la spozulo, iras 
kun Alfred e la seniora filio Charlotte por 
lojar kun sua patro en Saint-Brieuc (Cotes 
du Nord). Alfred frequentas la lycee di 
Saint-Brieuc. 1885-8, skribas sua unesma 
poemi e prozo, satire mokas sua docisti ed 
altra studenti. 

1888-91 Frequentas la lycee di Rennes. Amikesas ad 
Henri Morin e kontributas a Les Polonais, 
skribita da Henri e lua seniora fratulo 
Charles. Les Polonais satire mokas la fiziko- 
docisto, M. Hebert. Ta primitiva versiono di 
Ubu Roi pleesas da la marioneti dil “Theatre 
des Phynances” che Morin, pose che Jarry. 
Jarry skriptas (probable kun Henri Morin) 
Onesime ou les tribulations des Priou, qua 

1891-3 

1894 

1895 

1896 

1897 

1898 


esas l’originala versiono di Ubu cocu, anke 
pleita da la Theatre des Phynances. 

Oktobro 1891: Translojas a Paris por kurso 
pri rhetorique superieure che Lycee Henri IV. 
Dume lu pleas frua versioni di Ubu Roi ed 
Ubu cocu, l’unesma uzo dil nomo Ubu. 
Aprilo 1893: L’unesma publikigo di texto da 
Jarry, en la monatala jurnalo L’Echo de 
Paris. 

Jarry publisesas sua unesma libro, Les 
Minutes de sable memorial. Amikeskas a 
l’editero Alfred Vallette ed a lua spozino, la 
romanisto Rachilde; kun Remy de 
Gourmont fondas e publikigas l’art-jurnalo 
L’Ymagier. 

Junio: Komencas dejuro milital. Oktobro: 
Duesma libro, Cesar-Antechrist, publisita. 
Novembro: Liberigita del armeo pro kauzi 
medikal. 

Publikigas du numeri di luxoza art-jurnalo, 
Perhinderion. Divenas administro-helpisto di 
Lugne-Poe, direktisto dil Theatre de 
l’CEuvre; samtempe la finala versiono di Ubu 
Roi publisesas. 10 decembro: Unesma di du 
plei di Ubu Roi, direktita da Lugne-Poe, 
muziko da Claude Terrasse, maskili e 
cenigo da Pierre Bonnard, Serusier, 
Toulouse-Lautrec, Vuillard, e Jarry ipsa. 
L’esayo “Questions de Theatre” e lua 
unesma romano, Les Jours et les nuits, 
publisesas. 

Ubu Roi pleesas che la Theatre des Pantins 
da la marionetti di Pierre Bonnard. L’Amour 

en visites publisesas. Kompletigas la “roman 
neo-scientifique” Les Gestes et opinions du 
docteur Faustroll, Pataphysicien, qua restis 
nepublisita dum lua vivo. 

1899 Kompletigas la triesma teatrajo pri Ubu, 
Ubu enchaine. Fondas satirala kroniko, 
YAlmanach illustree du Pere Ubu, ilustrita da 
Bonnard. Publisas L’Amour absolu. 

1900 Publisas Ubu enchaine. 

1901 Duesma numero dil Almanach illustree du 
Pere Ubu publisesas. Publisas lua duesma 
romano, Messaline. Novembro: Unesma pleo 
di Ubu sur la butte (versiono en du akti kun 
kansoni, por marioneti, di Ubu Roi) da la 
Theatre Guignol des Gueles de Bois. 

1902 Publisas triesma romano, Le Surmale. 

1906 Publisas Ubu sur la butte e Par la taille, “un 
acte comique et morale en prose et vers” 
por marionetti. Febligita da kontinua 
malnutrado e tro multa vino, absinto- 
liquoro ed etero, lu livas Paris ed iras adche 
Charlotte, lua fratino. Komunias l’ultima 
sakramento, ma risaneskas. 

1907 Publisas tri-akta “operette bouffe”, Le 
Moutardier du Pape. Mortas, Hopital de la 
Charite, Paris, 1 november (dio di omna 
santi). Enterigita en la tombeyo di Bagneux. 

Preliminara diskurso 


ante l’unesma pleo du Rejulo Ubu, 
10 decembro 1896 


Gesiori, 

Devas esar tote nenecesa (anke kelke absurda, ke 
autoro parolez pri sua propra dramato) venar adsur la 
ceneyo kun kelka vorti ante la prizento di Rejulo Ubu 
pos ke tante multa plu eminenta homi benigne parolis 
pri olu: inter qui me partikulare deziras dankar la siori 
Silvestre, Mendes, Scholl, Lorrain e Bauer — fakte, mea 
unik exkuzo por parolar nun a vi esas, ke me timas ke 
lia jenerozeso trovis la stomako di Ubu plu grande 
burizita per simboli satirala kam ni advere pozis en ol 
por ica vesperal amuzo. 

La Swedenborgiana doktoro Mises tre juste komparis 
verki rudimenta a la maxim perfekta facaji, e formi 
embrional a la maxim evolucionigita kreuri, e 
remarkas, ke ta kategorii mankas irga elemento di 
hazardo, saliajo o traiti specala, qua donas a li formo 
preske tote sferatra quale l’ovulo o sioro Ubu; e, same, 
ke ca kategorii posedas tante multa traiti personal ke li 
anke asumas formo sferatra, pro efiko dil axiomo ke la 



maxim glata kozo esas to quo prizentas la maxim 
granda nombro di faceti. Pro to vi darfas vidar en sioro 
Ubu tam multa implikaji kam vi deziras, o, se vi 
preferas, nur simpla marioneto, karikaturo da skolano 
di un de lua docisti qui reprezentas a lu omno groteska 
en la mondo. 

Esas ta vidpunto quan la Theatre de l’CEuvre donos a 
vi cavespere. Kelka aktori konsentis perdar sua propra 
personi dum du sequanta vesperi per plear kun maskili 
sur la vizaji, por ke li povas reflektar la mento ed anmo 
dil hom-granda marioneti quin vi balde vidos. Pro ke la 
dramato esas hastoze prizentata e per sorto de amikal 
improvizo, Ubu ne havis sat multa tempo por obtenar 
sua propra reala maskilo, qua omnakaze esabus tre 
jenanta, e sua konfedurani, anke, weros nur proxima 
travestii. Esis tre importanta ke, por ke l’aktori esez 
tam simila a marioneti kam posibla, ni havez la muziko 
di ferieyo instrumentizita por latuna instrumenti e 
tamtami e megafoni — quin ni tote ne havis sat multa 
tempo kunvenigar. Ma ni ne esez tro severa a la 
Theatre de l’CEuvre: nia chefa intenco esas vivigar Ubu 
per la habila genio di sioro Gemier, e cavespere e 
morge esas la nura vesperi kande sioro Ginisty — e la 
nuna teatrajo da Villiers de l’Isle-Adam — esas libera 
prestar lu. Ni mustas esar kontenta pri tri komplet akti, 
sequata da du akti havanta plura omisaji. Me omisis to 
omna quon l’aktori deziris (mem sakrifikis plura parti 
necesa por komprenar la dramato), e por li me retenis 
ceni quin me tre felice omisabus. Nam, irge quante ni 
deziris esar marioneti, ni apene pendis singla persono 
de kordeto, qua forsan ne esabus absurd ideo ma certe 
esabus kelke negracioza por ni, ed omnakaze ni ne esis 
tote certa pri quanta homi esos disponebla por nia 


12 



turboza ceni, kontre ke, kun reala marioneti, plura 
pulii e kordeti direktas tota armeo. Do por plenigar nia 
ceneyo vi vidos la chefa personi, quale Ubu e 
rimperiestro, parolar l’unu a l’altru dum kabrar sur lia 
kartona kavali (qui, incidente, ni vigilis tra la nokto por 
piktar). Adminime l’unesma tri akti e la finala ceni esos 
pleita entote, exakte quale skriptita. 

E ni anke havas ideala ceneyo, nam, quale dramato 
povas esar plasizita en Eterneso per, on dicas, lasar 
homi pafar revolveri en la yaro 1000 o cirkume, tale vi 
vidos pordi qui apertesas a nivoza planaji sub blua 
cielo, kameno-chapi sur qua esas horloji qui ocilante 
apertesas por divenar pordi, e palmieri prosperanta ye 
lito-pedi por ke elefanteti qui sidas sur libro-tabuli 
povas pasturar li. 

Pri la ne-existanta orkestro, ni mustas konjurar per 
l’imagino olua sono e furio, e dume ni kontentigez ni 
per kelka tamburi e piani qui exekutas la motivi di Ubu 
dop la ceneyo. 

E la dramato, qua nun preske komencas, eventas en 
Polonia, to esas, Nulaloke. 

Personi 


Patro Ubu 

Matro Ubu 

Kapitano Bexkremento 

Mikhel Federovich 

Rejulo Venceslas 

Nobeli 

Rejino Rosemunda 

Judiciisti 

Boleslas } 

Konsilanti 

Ladislas } lia filiuli 

Financisti 

Bugrelas } 

Lakei Financala 

Generalo Lascy 

Rurani 

Stanislas Leczinski 

La tota Rusa armeo 

Jan Sobieski 

La tota Polona armeo 

Nicolas Rensky 

La Gardisti di matro Ubu 

Imperiestro Alexis 

Kapitano 

Giron } 

Urso 

Facyo } Paloteni 

La kavalo Financala 

Reverso } 

La sencerebriganta 
mashino 

Konspiranti e Soldati 

La nav-trupo 

Homi 

La navestro 


Karcergardisto, Kuriero 


La dramato esis unesme prizentita da Lugne-Poe e la Theatre de 
l’CEuvre en la Salle du Nouveau Theatre, 10 decembro 1896. 
Lugne-Poe direktis ol, la cenigo esis da Paul Serusier, maskili da 
Alfred Jarry e muziko da Claude Terrasse. 

La distributo dil roli inkluzis Firmin Gemier kom patro Ubu e 
Louise France kom matro Ubu. 



Kompozuro dil Orkestro* 


Hoboyi 

Shalmi 

Sango-socisi 
Granda kontrabaso 
Flajoleti Fluti transversa 

Fluto 

Basoneto Basonego 

Triopla basono Nigra korneteti 
Blanka korneti akutsona 
Korni Renesancala tromboni Tromboni 
Verda chas-korni Langetinstrumenti 
Kornamuzo 

Bombardoni Timbali 

Tamburo Bas-tamburo 

Granda orgeni 


* De autografa faksimil-edituro di Ubu Roi, texto da Alfred Jarry e 
muziko da Claude Terrasse (Mercure de France, 1897). 



UNESMA AKTO 


CENO UN 

Patro Ubu, Matro Ubu 

PatroUbu. Fekro. 

Matro Ubu. Ho! Yen belajo, patro Ubu, vu es tre 
granda porko. 

Patro Ubu. Me aplastos vua kapo, matro Ubu! 

MATRO Ubu. Ne es me, patro Ubu, es altru qua devas 
esar asasinita. 

PATRO Ubu. Per mea verda kandelo, me ne komprenas. 

Matro Ubu. Quo, patro Ubu, ka vu es kontenta pri 
vua destino? 

PATRO Ubu. Per mea verda kandelo, siorino, certe yes, 
me es kontenta. Pro quo ne? Kapitano di dragoni, 
konfidencal oficiro dil rejulo Venceslas, ordenizita 
per l’Ordeno dil Reda Aglo di Polonia ed ex-rejulo di 
Aragon, quon plusa vu volus? 

Matro Ubu. Quo! Pos esir rejulo di Aragon vu es 
kontenta direktar kinadek rustikachi armizita per 
kaulo-tranchili en paradi, kande vu povus tam bone 
remplasigar la krono di Aragon sur vua botelo per la 
krono di Polonia? 

PATRO Ubu. Ha! Matro Ubu, me komprenas tote nulo 
de to quon tu dicas. 

MATRO Ubu. Tu es tante stupida! 

PATRO Ubu. Per mea verda kandelo, rejulo Venceslas 
ankore vivas, ka ne? E mem se lu ya mortus, ka lu ne 
havas legioni de filii? 

Matro Ubu. Quo preventas tu de masakrar la tota 
familio e pozar tu en lia situeso? 

PATRO Ubu. Ha! Matro Ubu, vu es neyusta kontre me e 
vu quik trovos vu en la marmito. 

MATRO Ubu. Ha! Stupida mizerozulo, se me esus en la 
marmito, qua rapecus tua pantalon-sedo? 

PATRO Ubu. Bonege! Ka do? Ka me ne havas kulo 
quale altri? 

MATRO Ubu. Se me esus tu, me instalus ta kulo sur 
trono. Tu povus senlimite augmentar tua richeso, 
sempre manjar socisi, e rular tra la stradi en veturo. 

PATRO Ubu. Se me esus rejulo, me igus on konstruktar 
granda chapelo quale to quon me havis en Aragon e 
quon ta porkatra Hispani impertinente furtis. 

Matro Ubu. Tu povus anke prokurar parapluvo e 
granda mantelo qua extensas su til tua taloni. 

PATRO Ubu. Ha! Me cedas me a tento. Bugo-fekro, 
fekro-bugo, se me ulfoye renkontrus lu en obskura 
foresto, lu pasus mala quarimo di horo. 

Matro Ubu. Ha, bonege, patro Ubu, tu nun divenas 
reala viro. 

PATRO Ubu. Ho, no! Me, kapitano di dragoni, masakrar 
la rejulo di Polonia! Plu bone me mortez. 

Matro Ubu. ( aparte ) Ho, fekro! (Laute) Nu, tu preferas 
restar tam povra kam rato, patro Ubu. 

PATRO Ubu. Per la diablo, per mea verda kandelo, me 
preferas esar tam povra kam magra e brava rato vice 
esar tam richa kam maligna e grasoza kato. 

Matro Ubu. Ka la chapelo? Ka la parapluvo? Ka la 
granda mantelo? 

PATRO Ubu. Do quo, matro Ubu? (17 ekiras e bruisoze 
klozas la pordo.) 

MATRO Ubu. ( sola ) Flatuo, fekro, lu es harda ye la 
komenco, ma flatuo, fekro, me kredas omnakaze 
sapir lu. Forsan me esos rejino di Polonia ante un 
semano. 


CENODU 

(La ceno reprezentas chambro en la domo di patro Ubu 
ube esas tablo splendide garnisita.) 

Patro Ubu, Matro Ubu 

MATRO Ubu. Ha! Nia invititi es tre tarda. 

PATRO Ubu. Yes, per mea verda kandelo. Me mortas 
pro hungro, matro Ubu, tu es tre leda hodie. Ka pro 
ke ni havos gasti? 

Matro Ubu. ( levas la shultri) Fekro. 

Patro Ubu. (sizas rostita hano) Omnakaze, me 
hungras. Me mordos ca ucelo. Ol es hano, me 
supozas. Ne mala. 

Matro Ubu. Quon tu facas, mizerozulo? Quon nia 
invititi manjos? 

PATRO Ubu. Restas sat multa por li. Me ne tushos 
pluso. Matro Ubu, irez al fenestro por vidar, ka nia 
gasti venas. 

Matro Ubu. ( iras) Me vidas nulo. ( Dume PATRO Ubu 
sizas bovyun-loncho.) 

MATRO Ubu. Ha! Yen kapitano Bexkremento e lua 
partisani arivanta. Quon tu manjas, patro Ubu? 

Patro Ubu. Nulo, poka bovyuno. 


19 



Matro Ubu. Ha! La bovyuno! La bovyuno! La 
bovyuno! II manjas la bovyuno! Helpez! 

PATRO Ubu. Per mea verda kandelo, me arachos tua 
okuli. 

(La pordo apertesas .) 


CENO TRI 

Patro Ubu, Matro Ubu, Kapitano Bexkremento, e lua 

partisani. 

MATRO Ubu. Saluto, siori, ni nepaciente vartis vi. 
Sideskez. 

Kapitano Bexkremento. Saluto, siorino. Ma ube esas 
patro Ubu? 

PATRO Ubu. Yen me! Yen me! Per deo, per mea verda 
kandelo, me es sat grasoza. 

Kapitano Bexkremento. Bona jorno, patro Ubu. 
Sideskez, mea partisani. 

(.Li sideskas .) 

PATRO Ubu. Hu! Poka plusa manjaji, e me ruptos mea 
sidilo. 

Kapitano Bexkremento. Ha! Matro Ubu! Quon bona 
vu donas a ni hodie? 

Matro Ubu. Yen, la menuo. 

Patro Ubu. Ho! To interesas me. 

Matro Ubu. Polona supo, kosti di bizono, bovyuno, 
hano, hundo-pasto, dindo-rumpo, charlotte russe... 

Patro Ubu. Ha! Esas sat multa, me opinionas. Kad 
esas pluso? 

Matro Ubu. ( duras parolar) Glacio, salado, frukti, 
desero, gruelo, topinamburi, florkaulo en fekro. 

Patro Ubu. Ha! Ka tu supozas ke me es imperiestro 
Oriental facir tala spenso? 

Matro Ubu. Ne askoltez lu, lu es imbecilo. 

PATRO Ubu. Ha! Me akutigos mea denti an tua suri. 

Matro Ubu. Vice lo, dineez, patro Ubu. Yen la Polona 
supo. 

Patro Ubu. Bugo, ico es mala. 

Kapitano Bexkremento. Ol ne esas bona, fakte. 

Matro Ubu. Amaso de bubegachi, quon vi volas? 

Patro Ubu. (frapas sua fronto ) Ho! Me havas ideo. Me 
quik rivenos. ( Lu ekiras.) 

Matro Ubu. Siori, ni gustez la bovyuno. 

Kapitano Bexkremento. Ol esas tre bona, me finas. 

MATRO Ubu. Nun la dindo-rumpo. 

Kapitano Bexkremento. Ecelanta, ecelanta! Vivez 
matro Ubu. 

Omni. Vivez matro Ubu! 

Patro Ubu. ( ri-eniras ) E vi balde klamos ‘vivez patro 
Ubu’. ( Lu portas latrin-brosilo en la manuo e jetas ol 
adsur la festino-tablo.) 

Matro Ubu. Mizerozulo, quon tu facas? 

PATRO Ubu. Poke gustez. 

(Pluri gustas efalas venenagita.) 

Patro Ubu. Matro Ubu, transdonez a me la bizon- 
kotleti por ke me donez oli. 

MatroUbu. Yenli. 

PATRO Ubu. Al pordo, omnu! Kapitano Bexkremento, 
me parolos kun vu. 

L’ALTRI. Ha! Ni ne ja dineis. 

PATRO Ubu. Quo, vi ne ja dineis! Omnu irez al pordo. 
Restez, Bexkremento. 

(Nulu movas.) 

PATRO Ubu. Ka vi ne departas? Per mea verda kandelo, 
me frapos vi per ta bizon-kosti. (Lu jeteskas oli .) 
Omni. Ho! Haye! Helpez! Defensez ni! Maleso! Me 
esas mortinta! 

PATRO Ubu. Fekro, fekro, fekro. Ekirez! Me efikos. 
OMNI. Ta qua povas, salvez vu! Mizeroza patro Ubu! 
Trahizanto! Fripono! 

PATRO Ubu. Ha, li ekiris. Me respiras, ma me havis tre 
mala dineo. Venez, Bexkremento. 

(Li ekiras kun Matro Ubu.) 


CENO QUAR 

Patro Ubu, Matro Ubu, Kapitano Bexkremento 

PATRO Ubu. Nu, kapitano, ka vu bone dineis? 

Kapitano Bexkremento. Tre bone, sioro, malgre la 
fekro. 

PATRO Ubu. Ha! La fekro ne esis mala. 

Matro Ubu. Chacun a son gout. 

PATRO Ubu. Kapitano Bexkremento, me decidis 
nominar vu duko de Lituania. 

KAPITANO BEXKREMENTO. Ma me supozis, ke vu esas 
tre povra, patro Ubu. 

Patro Ubu. Pos kelka dii, se vu volas, me regnos en 
Polonia. 

Kapitano Bexkremento. Ka vu mortigos Venceslas? 

PATRO Ubu. Lu ne es stupida, ca buganto, lu divinis. 

Kapitano Bexkremento. Se esas pri mortigar 
Venceslas, me esas por vu. Me esas lua mortala 
enemiko e me responsos pri mea viri. 

Patro Ubu. (jetas su an lu por embracar lu ) Ho! Ho! 
Me multe amas vu, Bexkremento. 

Kapitano Bexkremento. Ha! Vu malodoras, patro 
Ubu. Ka vu nultempe balnas vu? 

PATROUBU. Rare. 

MatroUbu. Nultempe! 

PATRO Ubu. Me fulos tua pedi. 

Matro Ubu. Granda fekro! 

PATRO Ubu. Nu, Bexkremento, me finas pri vu. Ma per 
mea verda kandelo, me juras per matro Ubu ke me 
nominos vu duko de Lituania. 

MatroUbu. Ma... 

Patro Ubu. Tacez, mea dolc infanto. 

(Li ekiras.) 


CENO KIN 

Patro Ubu, Matro Ubu, Kuriero 

PATRO Ubu. Sioro, quon vu volas? Forirez, vu tedas 
me. 

La Kuriero. Sioro, vu esas advokata da la rejulo. 


23 



(Lu ekiras.) 

Patro Ubu. Ho! Fekro, blu fazeoli, per mea verda 
kandelo, me es deskovrita, me esos senkapigita! Ho 
ve! Ho ve! 

Matro Ubu. Quante febla homo! E tempo presas. 

PATRO Ubu. Ho! Me havas ideo: me dicos, ke esis 
matro Ubu e Bexkremento. 

Matro Ubu. Ho! Grasoza Ubu, se tu facus lo... 

PATRO Ubu. Ha! Me quik iras. 

(.Lu departas.) 

Matro Ubu. ( kuras dop lu) Ho! Patro Ubu, patro Ubu, 
me donos sociso a tu. 

(.Lu ekiras.) 

Patro Ubu. ( dop la ceno) Ho! Fekro! Tu ipsa es sociso. 


CENO SIS 

(.La palaco dil rejulo.) 

La Rejulo Venceslas, cirkondata da sua oficiri; 
BEXKREMENTO; lafilii dil rejulo, BOLESLAS, LADISLAS, 
Bugrelas. Pose Ubu. 

Patro Ubu. ( Eniras) Ho! Vu savas, ke ne es me, es 
matro Ubu e Bexkremento. 

La Rejulo. Quo esas, patro Ubu? 

Kapitano Bexkremento. Lu esas ebria. 

La REJULO. Quale me camatine. 

PATRO Ubu. Yes, me es ebria, pro ke me drinkis tro 
multa Franca vino. 

La Rejulo. Patro Ubu, me volas rekompensar tua 
nombroza servi kom kapitano di dragoni, ed hodie 
me nominas tu komto de Sandomir. 

Patro Ubu. O sioro Venceslas, me ne savas quale 
dankar vu. 

La Rejulo. Ne dankez me, patro Ubu, e morge matine 
asistez la granda revuo. 

PATRO Ubu. Me facos lo, ma bonvole aceptez ica mikra 
kazuo. 

(.Lu prizentas kazuo al Rejulo .) 

La REJULO. Ye mea evo, quon me facez per kazuo? Me 
donos ol a Bugrelas. 

YUNA BUGRELAS. II esas stupida, ca patro Ubu. 

Patro Ubu. E nun me forhastos. (Lufalas turnante su .) 
Ho! Haye! Helpez! Per mea verda kandelo, me ruptis 
mea stomako e krevis mea kulo. 

La Rejulo. ( staceskas ) Patro Ubu, ka tu domajis tu? 

Patro Ubu. Yes ya, e me certe krevesos. Quon divenos 
matro Ubu? 

La REJULO. Ni provizos elua entrateno. 

Patro Ubu. Vu esas plena de jenerozeso. ( Ekirante .) 
Yes, ma, rejulo Venceslas, tu ankore esos masakrita. 

CENO SEP 


(La maison di Ubu) 

Giron, Facyo, Reverso, Patro Ubu, Matro Ubu, 
KONSPIRANTI e SOLDATI, KAPITANO BEXKREMENTO 

PATRO Ubu. Ha! Mea bon amiki, esas bona tempo 
komplotar nia konspiro. Singlu donez sua konsilo. 
Me komence donos la mea, se vi permisas. 

Kapitano Bexkremento. Parolez, patro Ubu. 

Patro Ubu. Do bone, mea amiki, me konsilas ke ni 
simple venenagez la rejulo per plenigar lua dejuno 
per arseno. Kande lu manjetos ol lu falos mortinta, e 
lore me esos rejulo. 

Omni. Fi, la grosiero! 

PATRO Ubu. Ha, quo, ka lo ne plezas a vi? Nu, 
Bexkremento konsilez. 

Kapitano Bexkremento. Me, me konsilas, ke ni donez 
granda frapo per Fespado qua fendos lu de la kapo 
til la tayo. 

Omni. Yes! Tre nobla e brava. 

PATRO Ubu. E ka se lu pedfrapus vu? Me nun 
rimemoras ke por la revui lu weras fera shui qui es 
tre desagreabla. Se me esus racionoza, me kurus por 
denuncar vi pro tranir me aden ca mizeroz afero, e 
me opinionas, ke lu donacus multa pekunio a me. 

Matro Ubu. Ho! La trahizanto, la poltrono, la fripono 
e reptero! 

Omni. Abasez patro Ubu! 

PATRO Ubu. Ha, siori, restez tranquila se vi ne volas ke 
me denuncez vi. Omnakaze, me konsentas expozar 

me por vi. Bexkremento, me responsizas tu pri 
parfendar la rejulo. 

KAPITANO BEXKREMENTO. Ka ne esus plu bona ke ni 
omna jetez ni samtempe adsur lu kriante e 
klamante? Talmaniere ni havus posiblajo persuadar 
lua trupi. 

Patro Ubu. Nu, bone. Me esforcos fushar lua pedi, lu 
plendos, lore me dicos a lu: FEKRO, e ye ta signalo vi 
jetez vi adsur lu. 

MATRO Ubu. Yes, e kande lu esos mortinta, tu prenez 
lua ceptro e lua krono. 

KAPITANO BEXKREMENTO. E me kuros kun mea viri por 
persequar la rejala familio. 

PATRO Ubu. Yes, e me specale rekomendas ke tu 
kaptez la yuna Bugrelas. 

(.Li ekiras .) 

Patro Ubu. (Kuras dop li e rivenigas li ) Siori, ni obliviis 
nekareebla ceremonio, oportas jurar brave kombatar. 

Kapitano Bexkremento. E quale facar lo? Asistas nula 
sacerdoto. 

PATRO Ubu. Matro Ubu agos vice lu. 

Omni. Nu, facez lo. 

PATRO Ubu. Nu, ka vi juras advere mortigar la rejulo? 

Omni. Yes, ni juras lo. Vivez patro Ubu! 

FINO DIL UNESMA AKTO. 

DUESMA AKTO 


CENO UN 
La palaco dil rejulo. 

Venceslas, La Rejina Rosemunda, Boleslas, Ladislas 

& Bugrelas 

La REJULO. Sioro Bugrelas, camatine vu esis tre 
impertinenta a sioro Ubu, kavaliero di mea ordeni e 
komto de Sandomir. Pro to me interdiktas ke vu 
aparez ye mea revuo. 

La REJINO. Tamen, Venceslas, vu devas havar vua tota 
familio por defensar vu. 

La REJULO. Siniorino, me nultempe retraktas to quon 
me dicis. Vu tedas me per tala sensencaji. 

La yuna Bugrelas. Me submisas me, sinioro mea 
patro. 

La Rejino. Nu, sinioro, ka vu rezolvas irar a ca revuo? 

La REJULO. Pro quo ne, siniorino? 

La REJINO. Ma, por l’ultima foyo, ka me ne vidis en 
sonjo ke vu esas frapata da lua armizita turbacho e 
jetata aden la Vistul-rivero, e ke aglo simila a ta qua 
esas piktita en la blazono di Polonia pozis la krono 
adsur lua kapo? 

La REJULO. Adsur qua? 

La REJINO. Adsur patro Ubu. 

La Rejulo. Quala foleso. Sioro de Ubu esas tre bona 
jentilulo qua lasus su esar arachita da quar kavali 
por servar me. 

La Rejino & Bugrelas. Quala eroro. 

La REJULO. Tacez, yuna simio. E vu, siniorino, por 
pruvar a vu quante poke me timas sioro Ubu, me 
iros al revuo quale me esas, sen armi e sen espado. 

La REJINO. Fatala neprudenteso, me ne rividos vu 
vivanta. 

La Rejulo. Venez, Ladislas, venez, Boleslas. 

(Li ekiras. La Rejino e Bugrelas iras alfenestro .) 

La REJINO & BUGRELAS. Deo e la granda santa Nikolas 
gardez vu. 

La REJINO. Bugrelas, venez aden la kapelo kun me por 
pregar por vua patro e por vua fratuli. 


CENO DU 
La revuo-agro. 

L’armeo Polona, La Rejulo, Boleslas, Ladislas, Patro 
Ubu, Kapitano Bexkremento e lua partisani, Giron, 
Facyo, Reverso. 

La Rejulo. Nobla patro Ubu, venez apud me kun vua 
sequantaro por inspektar la trupi. 

Patro Ubu. (a sua partisani ) Atencez, vi. (Al Rejulo.) 
Ni venas, sioro, ni venas. 

(La homi di Ubu cernas la Rejulo.) 

La Rejulo. Ha! Yen, la regimento dil kaval-guardo di 
Dantzik. Li esas tre splendida, per Deo. 

PATRO Ubu. Ka tale vu opinions? Segun me, li semblas 
mizeroza. Regardez ilca. (Al Soldato .) Kande tu 
lastafoye razis tu, desnobla bubacho? 

La Rejulo. Ma la soldato tote decas. Quo eventas pri 
vu, patro Ubu? 

Patro Ubu. Yen! ( Lufulas la pedo dil Rejulo.) 

La Rejulo. Fripono! 

PATRO Ubu. FEKRO! Venez, mea kerli! 

Kapitano Bexkremento. Hura! Avancez! (O.MNI frapas 
la Rejulo, PALOTENO explozas.) 

La REJULO. Ho! Helpez! Santa Virgino, me mortas. 

BOLESLAS. (a Ladislas ) Quo esas! Ektirez espadi. 

Patro Ubu. Ha! Me havas la krono! Nun a Faltri. 

Kapitano Bexkremento. Abasez la trahizanti! (La 
FILIULI DIL Rejulo fugas, omni persequas li.) 


CENO TRI 

La Rejino & Bugrelas 

La REJINO. Tandem me tranquileskas. 

BUGRELAS. Vu havas nula kauzo timar. 

(Hororinda bruiso audesas de extere.) 

BUGRELAS. Ha! Quon me vidas? Mea du fratuli 
persequata da patro Ubu e lua partisani. 

La REJINO. Ho mea Deo! Santa Virgino, li perdas, li 
perdas tereno. 

BUGRELAS. La tota armeo sequas patro Ubu. La Rejulo 
ne plus esas ibe. Hororo! Helpez! 

La Rejino. Yen, Boleslas esas mortinta! II frapesis da 
kuglo. 

Bugrelas. Ha! (Ladislas turnas su .) Defensez tu! 
Hura, Ladislas. 

La Rejino. Ho! II esas cernata. 

BUGRELAS. Esas ilua fino. Bexkremento fendas il en du 
peci quale sociso. 

La REJINO. Ha! Ho ve! Ta furiozi penetras aden la 
palaco, li acensas l’eskalero. 

(.La bruiso plulauteskas.) 

La Rejino & Bugrelas. (genupozas) Mea Deo, defensez 

ni. 

Bugrelas. Ho! Ta patro Ubu! La fripono, la mizerozo, 
se me lun havus... 


CENO QUAR 

L’Antei, la pordo esas frakasita, Patro Ubu e la 
freneziozi eniras. 

Patro Ubu. Ha! Bugrelas, quon tu volus pri me? 
BUGRELAS. Vivanta Deo! Me defensos mea matro til 
morto! L’unesma qua facas un pazo esos mortinta. 
Patro Ubu. Ho! Bexkremento, me pavoras! Lasez me 
ekirar. 

SOLDATO. ( avancas ) Cedez tu, Bugrelas! 

La yuna Bugrelas. Nu, raskalo! Yen tua rekompenso! 
(.Ilfendas lua kranio.) 

La Rejino. Bon kurajo, Bugrelas, bon kurajo! 

Pluri. ( avancas ) Bugrelas, ni promisas salvar tua vivo. 

BUGRELAS. Banditi, vin-saki, subornita simii! 

(.Lu ociligas sua espado e masakras li.) 

PATRO Ubu. Ho! Ma me konkluze vinkos omnakaze! 

Bugrelas. Matro, salvez tu per la sekreta eskalero. 

La REJINO. Ka tu, mea filiulo, ka tu? 

BUGRELAS. Me sequos tu. 

Patro Ubu. Esforcez kaptar la rejino. Ha! E1 fugas. E 
pri tu, mizerozulo!... (Lu avancas vers Bugrelas) 

BUGRELAS. Ha! Vivanta Deo! Yen mea venjo! ( Per 
terorinda espado-frapo lu laceras la stomak-kuraso di 
Ubu .) Matro, me tun sequas! (II desaparas per la 
sekreta eskalero.) 


CENO KIN 
Kaverno en la monti. 

La yuna Bugrelas eniras sequata da ROSEMUNDA. 
BUGRELAS. Hike ni esos sekura. 

La REJINO. Yes, me kredas lo! Bugrelas, sustenez me. 

(.Elfalas adsur la nivo.) 

BUGRELAS. Ha! Quo eventas, mea matro? 

La REJINO. Me esas tre malada, kredez lo, Bugrelas. Me 
vivos nur du plusa hori. 

Bugrelas. Quo! Ka la koldeso sizas tu? 

La REJINO. Quale tu volas ke me rezistez tanta frapi? 
La rejulo masakrita, nia familio destruktita, e tu, 
reprezentanto di la maxim nobla raso qua ultempe 

portis espado, koaktita fugar aden la monti quale 
kontrabandisto. 

BUGRELAS. E da qua, granda Deo! da qua? Grosiera 
patro Ubu, aventurero qua venis de qua savas ula 
loko, infama kanalio, shaminda vaganto! E kande me 
pensas, ke mea patro ordenizis lu e nominis lu 
komto, e ke sequantadie ca raskalo senshame levis 
sua manuo kontre il. 

La REJINO. Ho Bugrelas! Kande me rimemoras quante 
felica ni esis ante l’arivo di ta patro Ubu! Ma nun, ho 
ve! Omno esas chanjita! 

BUGRELAS. Quon tu volas? Ni esperoze vartez e 
nultempe abandonez nia yuri. 

La Rejino. Me deziras lo por tu, mea kara infanto, ma 
por me, me nultempe vidos ta felica dio. 

Bugrelas. Ha! Quo eventas a tu? El paleskas, el falas, 
helpez! Ma me esas en dezerto! Ho mea Deo! Elua 
kordio ne plus pulsas. E1 esas mortinta! Kad esas 
posibla? Plusa viktimo di patro Ubu! ( Lu celas sua 
vizajo dop la manui e ploras .) Ho mea Deo! Quante 
trista trovar me solitara, evanta dek-e-quar yari, 
havanta tante terorinda venjo facenda! ( Lu falas 
pregante kun la maxim violentoza desespero .) 

(Dume la Anmi di Venceslas, di Boleslas, di Ladislas, 
di Rosemunda entras la groto, lia Ancestri 
akompanas li e plenigas la groto. La maxim evoza de 
li proximeskas a BUGRELAS e dolce vekigas lu .) 

BUGRELAS. Ha! Quon me vidas? Mea tota familio, mea 
ancestri... per qua prodajo? 

L’Ombro. Saveskez, Bugrelas, ke me dum mea vivo 
esis la sinioro Mathias de Konigsberg, l’unesma 


33 



rejulo e la fondinto dil familio. Me konfidas nia 
venjo a tu. (II transdonas granda espado a lu .) Ed ica 
espado quan me donas a tu havez nula repozo til ke 
ol frapabos morto al uzurpanto. 

(Omni desaparas, e Bugrelas restas sola en extazoza 
atitudo .) 


CENO SIS 

La palaco dil Rejulo. 

Patro Ubu, Matro Ubu, Kapitano Bexkremento 

Patro Ubu. No, me ne volas! Ka vu volas ke me ruinez 
me por ca bufonyi? 

Kapitano Bexkremento. Ma fakte, patro Ubu, ka vu 
ne komprenas, ke la populo vartas donacaji por 
celebrar vua glorioza kronizo? 

MATRO Ubu. Se tu ne distributus karno ed oro, tu 
renversesus ante du hori. 

PATRO Ubu. Karno, yes! Oro, no! Buchez tri evoza 
kavali, to es sat bona por tala simii. 

MATRO Ubu. Simio tu ipsa! Quale me ligis me a tala 
bestio? 

PATRO Ubu. Konkluze, me volas richigar me, me ne 
disdonos un centimo. 

MATRO Ubu. Kande en nia manui es la tota trezoro di 
Polonia. 

Kapitano Bexkremento. Yes, me savas, ke en la 
kapelo esas imensa trezoro, ni disdonez ol. 

Patro Ubu. Mizerozulo, se tu facus lo! 

Kapitano Bexkremento. Ma, patro Ubu, se tu ne 
disdonus pekunio, la populo ne volus pagar 
l’imposti. 

PATRO Ubu. Kad advere? 

Matro Ubu. Yes, yes! 

PATRO Ubu. Ho, takaze me konsentas ad omno. 
Kolektez tri milion or-peci, rostez kinacent bovi e 
mutoni, precipue pro ke me ipsa manjos! 

(.Li ekiras .) 


CENO SEP 

La korto dil palaco plena de Homi. 

Patro Ubu kronizita, Matro Ubu, Kapitano 
BEXKREMENTO, LAKEI portanta nutrivi. 

Homi. Yen la Rejulo! Vivez la Rejulo! Hura! 

PATRO Ubu. (jetas or-peci ) Yen por vi. Ne amuzas me 
donar pekunio a vi, ma vi komprenez, es matro Ubu 
qua volas lo. Adminime, promisez a me ke vi volunte 
pagos l’imposti. 

Omni. Yes, yes! 

Kapitano Bexkremento. Videz, matro Ubu, li disputas 
por l’or-peci. Quala batalio. 

Matro Ubu. Es vera, ke ol es hororinda. Pua! Videz, 
un de li havas fendita kranio. 

Patro Ubu. Quala bel spektaklo! Adportez plusa kesti 
de oro. 

Kapitano Bexkremento. Ni havez konkurso. 

PATRO Ubu. Yes, bon ideo. (Al Homi.) Mea amiki, vi 
vidas ca kesto de or-peci, ol kontenas triacent mil 
ora roz-nobli en pekunio dil rejlando, tote autentika. 
Ti qui volas kurar, pozez vi ye l’extremajo dil korto. 
Vi kureskez kande me agitos mea naztuko e ta qua 
unesme arivos adhike havos la kesto. Pri ti qui ne 
ganos, li partigos ca altra kesto kom konsolaco. 

Omni. Yes! Vivez patro Ubu! Quala bon rejulo! On 
vidis nulo tala dum la tempo di Venceslas. 

Patro Ubu. (a matro Ubu, joyoze ) Askoltez! 

(Omna HOMI aranjas su cirkum la korto.) 

Patro Ubu. Un, du, tri! Ka pronta? 

Omni. Yes! Yes! 

PatroUbu. Kurez! 

(Li kuras kudpulsante l’una l’altra. Krii e tumulto.) 

Kapitano Bexkremento. Li venas! Li venas! 

PATRO Ubu. Ha! L’unesma perdas tereno. 

Matro Ubu. No, lu nun rajuntas. 

Kapitano Bexkremento. Ho! Lu perdas, lu perdas! 
Fino! Esas l’altru! 

(Ta qua kurabis duesme arivas unesme.) 

Omni. Vivez Mikhel Federovich! Vivez Mikhel 
Federovich! 

MlKHEL FEDEROVICH. Sinioro, me advere ne savas quale 
dankar vu... 

PATRO Ubu. Ho! Mea kar amiko, ne importas. Portez ta 
kesto adche tu, Mikhel; e vi, partigez ca altra, singlu 
prenez un peco til ke nulo restos. 

OMNI. Vivez Mikhel Federovich! Vivez patro Ubu! 

PATRO Ubu. E vi, mea amiki, venez dinear! Me hodie 
apertas la pordegi dil palaco a vi, bonvole honorizez 
mea tablo! 

Homi. Enirez! Enirez! Vivez patro Ubu! Lu esas la 
maxim nobla de suvereni! 

(.Li eniras la palaco. Ni audas la bruiso di festino qua 
duras til la sequanta dio. La kurteno falas.) 

FINO DIL DUESMA AKTO. 

TRIESMA AKTO 


CENO UN 
La palaco. 

Patro Ubu, Matro Ubu 

PATRO Ubu. Per mea verda kandelo, yen me, rejulo di 
ca lando. Me ja sufras pro dispepsio, e li balde 
adportos mea granda chapelo. 

MATRO Ubu. Ed ol es ek quo, patro Ubu? Quankam es 
bela esar rejal, oportas esar sparema. 

PATRO Ubu. Siniorino mea homino, ol es ek muton- 
pelo kun agrafo e kun laci ek hund-pelo. 

Matro Ubu. Nu, tre bela, ma es plu bela esar rejal. 

PATRO Ubu. Yes, tu es justa, matro Ubu. 

Matro Ubu. Ni grande debas a la duko de Lituania. 

Patro Ubu. A qua? 

MATRO Ubu. Ha! La kapitano Bexkremento. 

Patro Ubu. Bonvole, matro Ubu, ne parolez pri ta 
bufonyo. Nun ne plus bezonata, lu povas brosar sua 
stomako, lu ne havos sua dukio. 

Matro Ubu. Tu grande eroras, patro Ubu, lu divenos 
tua enemiko. 

PATRO Ubu. Ho! Me kompatas lu, ta hometo, me 
anxios pro lu tam multe kam pro ta Bugrelas. 

MATRO Ubu. Ha! Ka tu supozas, ke tu esas quita de 
Bugrelas? 

Patro Ubu. Espado financal, evidente! Quon tu 

supozas ke lu povas facar kontre me, ta simieto 
evanta dek-e-quar yari? 

MATRO Ubu. Patro Ubu, atencez to quon me dicas. 
Kredez me, afecionigez Bugrelas per bonfaco. 

Patro Ubu. Itere disdonar pekunio. Ha! No, 
konkluzive! Tu ja igis me prodigachar duadek-e-du 
milioni. 

Matro Ubu. Facez to quon tu volas, patro Ubu, lu 
rostos tu. 

PATRO Ubu. Bone, tu esos kun me en la marmito. 

MATRO Ubu. Askoltez, unfoye askoltez, me es certa ke 
yuna Bugrelas sucesos, nam yusteso es kun lu. 

PATRO Ubu. Ha! Sordideso! Ka neyusteso ne es tam 
bona kam yusteso? Ha! Tu vundas me, matro Ubu, 
me pecetigos tu. (Matro Ubu salvas su persequata da 
Ubu .) 


CENODU 

La granda salono dil palaco. 

PATRO UBU, MATRO UBU, OFICIRI & SOLDATI, GlRON, 
Facyo, Reverso, Nobeli katenizita, FlNANClSTl, 
JUDICIISTI, KLERKI 

Patro Ubu. Adportez la kesto por Nobeli e la hoko por 
Nobeli e la kultelo por Nobeli e la konto-libro por 
Nobeli! E pose, avancigez la Nobeli. 

(On brutale pulsas la Nobeli adavane.) 

MATRO Ubu. Bonvole moderez tu, patro Ubu. 

Patro Ubu. Me havas la honoro anuncar a vi ke, por 
plurichigar la rejio, me perisigos la Nobeli e prenos 
lia posedaji. 

Nobeli. Hororo! Salvez ni, populo e soldati! 

PATRO Ubu. Adduktez Punesma Nobelo e transdonez 
la hoko por Nobeli a me. Ti qui es kondamnat a 
morto me sendos tra ca trapo, li falos aden la 
subteretajo di Porko-pincili e de ibe a la Pekunio- 
vulto ube li esos sencerebragita. (A Nobelulo.) Qua tu 
es, bufonyo? 

La NOBELULO. Komto de Vitepsk. 

PATRO Ubu. Quanta revenuo? 

La NOBELULO. Tri milioni de rixdali. 

PATRO Ubu. Kondamnit! (Lu prenas il per la hoko e 
pasigas il tra la trapo .) 

Matro Ubu. Quala grosiera feroceso! 

PATRO Ubu. Duesma Nobelo, qua tu es? (La NOBELO ne 
respondas .) Ka tu respondos, bufonyo? 

La Nobelo. Grand-duko de Posen. 

PATRO Ubu. Ecelanta! Ecelanta! Me questionos nulo 
plusa. Aden la trapo. Triesma Nobelo, qua tu es? Tu 
havas krasoza kapo. 

La Nobelo. Duko de Kurlando, del urbi Riga, Revel e 
Mitau. 

Patro Ubu. Tre bon! Tre bon! Ka tu havas nulo plusa? 

LaNobelo. Nulo. 

PATRO Ubu. Do, aden la trapo. Quaresma Nobelo, qua 
tu es? 

La NOBELO. Princo di Podoli. 

PATRO Ubu. Qua revenui? 

La Nobelo. Me esas bankrota. 

Patro Ubu. Pro ta mala dicajo, irez tra la trapo. 
Kinesma Nobelo, qua tu es? 

La Nobelo. Margravo de Torn, palateno de Polok. 

PATRO Ubu. To ne es tro grava. Kad irgo altra? 

La NOBELO. To suficis a me. 

Patro Ubu. Nu! Plu bona kam nulo. Tra la trapo. Pro 
quo tu enoyas, matro Ubu? 

Matro Ubu. Tu esas tro feroca, patro Ubu. 

PATRO Ubu. Ha! Me plurichigas me. Nun me igos on 
lektar MEA listo di MEA posedaji. Klerko, lektez 
MEA listo di MEA posedaji. 

La Klerko. Komtio di Sandomir. 

Patro Ubu. Komencez per la princii, stupida buganto! 

La Klerko. Princio di Podoli, grand-dukio di Posen, 
dukio di Kurlando, komtio di Sandomir, komtio di 
Vitepsk, palatenio di Polok, margravio di Torn. 

PatroUbu. Durez. 

La Klerko. To esas omno. 

PATRO Ubu. Quo, omno! Ho nu, avancigez omna 
Nobeli, e pro ke me ne haltos plurichigar me, me 
mortigos omna Nobeli e havos omna lia posedaji. 
Do, pulsez la Nobeli tra la trapo. (La Nobeli pulsesas 
tra la trapo .) Agez plu rapide, me nun kelke legifos. 

PLURI. To esos vidinda. 

Patro Ubu. Me reformos la judiciaro, pos to ni 
procedos a financo. 

PLURA JUDICIISTI. Ni opozas omna chanji. 

PATRO Ubu. Fekro. De nun la judiciisti ne plus esos 
pagita. 

JUDICIISTO. Quale ni vivos? Ni esas povra. 

PATRO Ubu. Vi darfas havor la amendi quin vi enuncos 
e la posedaji di ti quin vi kondamnos a morto. 

Unesma Judiciisto. Hororo! 

Duesma JUDICIISTO. Infamo! 

Triesma Judiciisto. Skandalo! 

Quaresma Judiciisto. Shamo! 

Omni. Ni refuzas judiciar sub tala kondicioni. 

PATRO Ubu. Sendez la judiciisti tra la trapo! 

(Li vane luktas .) 

Matro Ubu. Ha! Quon tu facas, patro Ubu? Qui nun 
judicios? 

PATRO Ubu. Tacez! Me. Tu vidos quante bone omno 
esos. 

Matro Ubu. Yes, omno esos bela. 

PATRO Ubu. He, tacez, bufonyino. Nun, siori, ni 
procedez a financo. 

FlNANClSTl. Nula chanjo bezonesas. 

Patro Ubu. Quo, me volas chanjar omno, yes ya. 
Komencale, me volas prenar la duimo dil imposti. 

FlNANClSTl. Quala senshameso. 

PATRO Ubu. Siori, ni establisez una imposto di dek po 
cent pri omna proprietaji, duesma pri komerco e pri 
industrio, e triesma pri mariaji e quaresma pri la 
mortinti, singla di dek-e-kin franki. 

Unesma FlNANClSTO. Ma lo esas stupida, patro Ubu. 

Duesma Financisto. Esas absurda. 

Triesma Financisto. Senraciona. 

Patro Ubu. Vi mokas me! Financisti, tra la trapo! 

(On enpulsas la Financisti .) 

MATRO Ubu. Ma, patro Ubu, quala rejulo tu es, tu 
masakras omni. 

PATROUBU. Hafekro! 

MATRO Ubu. Ne plus judicio, ne plus financo. 

Patro Ubu. Ne timez, mea dolc infanto, me ipsa iros 
de vilajo a vilajo por kolektar l’imposti. 


CENO TRI 

Domo di rurani en la vicineyo di Varsovia. 

Plura Rurani asemblita. 

RURANO. ( eniras ) Audez la granda novaji. La rejulo 
esas mortinta, anke la duki, e la yuna Bugrelas salvis 
su kun sua matro en la monti. Pluse, patro Ubu sizis 
la trono. 

Altru. Me savas altra novaji. Me venas de Krakovia, 
ube me vidis li forportar la kadavri di plu kam 
triacent nobeli e kinacent judiciisti ocidita, e semblas 
ke li duopligos l’imposti e ke patro Ubu ipsa venos 
por kolektar li. 

OMNI. Granda Deo! Quon ni divenos? Patro Ubu esas 
terorinda simio e lua familio, on dicas, esas 
abomininda. 

Unesma Rurano. Ma askoltez: Kad ulu frapas la 
pordo? 

VOCO. (de extere ) Kornspiralo! Apertez, per mea fekro, 
per la santa Ioannes, santa Petro e santa Nikolas! 
Apertez, espado financal, me venas por serchar 
l’imposti! ( La pordo esas enruptita, Ubu penetras 
sequata da legiono de CENTIM-SERCHANTI.) 

CENO QUAR 


PATRO Ubu. Qua de vi es la maxim evoza? (RURANO 
avancas .) Quale tu nomesas? 

La RURANO. Stanislas Leczinski. 

Patro Ubu. Bone, kornspiralo, bone askoltez me, se tu 
ne askoltos, ta siori fortranchos tua oryeli. Quo, ka 
tu ne askoltas? 

Stanislas. Ma la Sinioro ne ja dicis irgo. 

PATRO Ubu. Quo, me parolis dum un horo. Ka tu 
supozas, ke me venis adhike por predikar en la 
dezerto? 

STANISLAS. Ca pensajo esez tre distanta de me. 

Patro Ubu. Do me venas por dicar a tu, imperar tu, e 
konocigar da tu ke tu mustas sentemporise prizentar 
e montrar tua kontanto, ecepte ke tu deziras esar 
masakrita. Do, siori-hundachi financal, vehigez 
adhike la veturo financal. 

(.Li enportas la veturo) 

STANISLAS. Sinioro, ni enregistrigesas sur la registro 
nur po cent-e-kinadek-e-du rixdali quin ni ja pagis 
sis semani ante la venonta festo di santa Mikhael. 

PATRO Ubu. Tote posible, ma me chanjis la guvernerio 
e me anuncis en la jurnalo ke on dufoye pagez omna 
imposti, e trifoye pagez omna imposti plu tarde 
inventota. Per ca sistemo me rapide ganos richeso, 
pose me ocidos omni e foriros. 

RURANI. Sinioro Ubu, me pregas, kompatez ni. Ni esas 
povra civitani. 

PATRO Ubu. Ne importas. Pagez. 

Rurani. Ni ne povas, ni ja pagis. 

PATRO Ubu. Pagez! Ho, me enposhigos vi per tormento 
e senkapigo ye la kolo e ye la kapo! Kornspiralo, me 
es la rejulo, ka ne? 

Omni. Ha, es tale! Armizez vi! Vivez Bugrelas, per la 
gracio di Deo rejulo di Polonia e di Lituania! 

Patro Ubu. Avancez, siori Financal, facez via devo. 

(. Lukto, la domo esas destruktita e nur olda Stanislas 
fugas trans la planajo. Ubu restas por kolektar la 
pekunio.) 


CENO KIN 

Kazemato dilfuorto di Torn. 

Bexkremento katenizita, Patro Ubu 

PATRO Ubu. Ha. Civitano, tale esas, tu volis ke me 
pagez to quon me debas, pose tu revoltis pro ke me 
ne volis pagar, tu konspiris e yen, tu kaptesas. 
Kornofinanco, ol esis tante bone facita ke tu ipsa 
devas konfesar ke ol esis segun tua gusto. 

BEXKREMENTO. Gardez vu, patro Ubu. Dum la kin dii 
de pos ke vu divenis rejulo, vu facis plu multa ocidi 
kam esas necesa por damnar omna santi en Paradizo. 
La sango dil rejulo e dil nobeli krias por venjo e lia 
krii audesos. 

Patro Ubu. Ha! Mea bel amiko, vu ya havas longa 
pendanta lango. Me ne dubitas ke, se vu eskapus, 
komplikuri rezultus, ma me ne supozas ke la 
kazemati di Torn ultempe liberigis un de la honesta 
kerli quin li inkluzis. Do me deziras a vu bona nokto, 

ed invitas ke vu dormez sur vua du oryeli, ma me 
avertas vu, ke la rati hike dansas sat bela sarabando. 

(.Lu ekiras. La Lakei venas e seruragas omna pordi .) 


CENO SIS 

La palaco en Moskva. 

L’Imperiestro Alexis & sua Korto, Bexkremento 

La CARO ALEXIS. Kad esas vu, infama aventurero, qua 
partoprenis la mortigo di nia kuzulo Venceslas? 

BEXKREMENTO. Sinioro, pardonez me, me esis incitita 
malgre me da patro Ubu. 

ALEXIS. Ho! La terorinda mentianto. Nu, quon vu 
volas? 

BEXKREMENTO. Patro Ubu enkarcerigis me per la 
pretexto di konspiro, me sucesis eskapar e kavalkis 
dum kin dii e kin nokti per kavalo trans la stepi por 
venar ed implorar vua gracioza mizerikordio. 

ALEXIS. Quon tu portas a me kom gajo di tua submiso? 

BESKREMENTO. Mea espado di aventurero e detaloza 
mapo dil urbo di Torn. 

Alexis. Me prenos l’espado, ma per santa Georgios, 
brulez ta mapo. Me ne volas debar mea vinko a 
trahizo. 

BexkrementO . Un de la filiuli di Venceslas, la yuna 
Bugrelas, ankore vivas. Me facus omno por restaurar 
ilu. 

ALEXIS. Qua rango tu havis en l’armeo Polona? 

BEXKREMENTO . Me komandis la Kinesma Regimento di 
Dragoni di Vilma ed un mercenario-kompanio dum 
servar patro Ubu. 

Alexis. Esas bona, me nominas tu sublietnanto dil 
Dekesma Regimento di Kozaki, e Deo helpez tu se tu 
trahizus me. Bone kombatonte, tu esos kompensata. 

BEXKREMENTO . Ne esas kurajo qua mankas a me, 
Sinioro. 

ALEXIS. Bonege, desaparez de mea prezenteso. 

(.Lu ekiras) 


CENO SEP 

La Konsil-salono di Ubu. 

Patro Ubu, Matro Ubu, Konsilanti Financal 

PATRO Ubu. Siori, la kunveno es apertita ed esforcez 
bone askoltar e ne parolar. Unesme, ni aplikas ni al 
temo di financo, pose ni parolos pri beleta sistemo 
quan me inventis por venigar bela vetero e por 
konjurar pluvo. 

Unesma Konsilanto. Tre bone, sinioro Ubu. 

Matro Ubu. Quala stultulo. 

PATRO Ubu. Siniorino di mea fekro, gardez vu, nam me 
ne subisos vua stupidaji. Me dicas a vi, siori, ke la 
pekuniala moyeni esas pasable bona. Granda 
nombro de nia hundi havanta pezoza kalzeti 
dissemas su singlamatine en la stradi e ta filii di 
hundi facas mirakli. Omnalatere on vidas nur brulita 
domi e la homi plendanta sub la pedi di nia financo. 

La KONSILANTO. E la nova imposti, sinioro Ubu, ka li 
bone avancas? 

MATRO Ubu. Tote ne. L’imposti pri mariaji produktis 
til nun ne plu kam dek-e-un centimi, quankam patro 
Ubu persequas homi omnaloke por koaktar li 
mariajar su. 

Patro Ubu. Espado di financo, korno di mea spiralo, 
siniorino-financisto, me havas oryeli por parolar e 
vu havas boko por askoltar. ( Rido-ventegi .) Plu juste, 
no! Vu igas me trompar me e pro vu me es 
konfuzigita! Ma, korno di Ubu! (Kuriero eniras .) Nu, 
bonege, nun quo es ilco? Ekirez, simio, o me 
enposhigos tu per senkapigo e tordo dil gambi. 

Matro Ubu. Ha! Lu ja forkuris, ma restas letro. 

PATRO Ubu. Lektez ol. Me opinionas, ke me o perdas 
mea mento o me ne plus savas quale lektar. Hastez, 
bufonyino, ol devas esar de Bexkremento. 

Matro Ubu. Tote juste. II dicas, ke la caro tre bone 
aceptis il, ke il invados tua stati por restaurar 
Bugrelas, e ke tu esos mortigita. 

Patro Ubu. Ho! Ho! Me pavoras! Me pavoras! Ha! Me 
opinionas, ke me mortas. Ho, kompatinda me. Quon 
me divenos, granda Deo? Ca meskina viro mortigos 
me, santa Antonius ed omna santi, protektez me, me 
donos a vi la financo e me acendos ceri por vi. 
Sinioro, quon me divenos? (Lu ploras e singlutas .) 

Matro Ubu. Es nur un ago facenda, patro Ubu. 

PATRO Ubu. Quo, mea amoranto? 

MatroUbu. Milito! 

Omni. Vivez Deo! Quante nobla! 

Patro Ubu. Yes, e me subisos plusa frapi. 

UNESMA KONSILANTO. Ni irez por organizar l’armeo. 

Duesma Konsilanto. Ed asemblar la provizuri. 

Triesma Konsilanto. E preparar l’artilerio e la 
fortresi. 

Quaresma Konsilanto. Ed asignar pekunio por la 
trupi. 

PATRO Ubu. Ha! No, per Deo! Me mortigos tu, me ne 
volas donar pekunio. Yen bonajo! Me esis pagita por 
militar e nun mustas militar per mea propra spenso. 
No, per mea verda kandelo, militez, pro ke vi esas 
furioza, ma ne spensez un centimo. 

Omni. Vivez milito! 


CENO OK 

La kampeyo apud Varsovia 

SOLDATI & Paloteni. Vivez Polonia! Vivez patro Ubu! 

PATRO Ubu. Ha! Matro Ubu, donez a me mea kuraso e 
mea ligna bastoneto. Me esas tante charjita ke me ne 
povas marchar mem se persequata. 

MATRO Ubu. Fi, quala poltrono. 

PATRO Ubu.. Ha! Yen mea fekr-espado qua salvas su e 
la financ-hoko qua ne restas en sua plaso!!! Me 
nultempe esos pronta, e la Rusi avancas e mortigos 
me. 

SOLDATO. Sinioro Ubu, yen vua oryel-cizo qua falis. 

PATRO Ubu. Me mortig’ tu per la fekro-hok’ e korp- 
kultel’. 

MATRO Ubu. Quante bela kun lua kasko e lua kuraso, 
on dicus ke lu es armizita kukurbito. 

PATRO Ubu. Ha! Nun me acensos mea kavalo. 
Adduktez, siori, la Financ-Kavalo. 

MATRO Ubu. Patro Ubu, tua kavalo ne povas portar tu, 
lu manjis nulo dum kin dii ed es preske mortinta. 

Patro Ubu. Ho, tre bone! Me mustas diale pagar dek- 
e-du centimi por ca kavalacho ed ol ne povas portar 
me. Ka vu mokas, korno di Ubu, o ka vu furtos de 
me? (Matro Ubu redeskas ed abasas l’okuli.) Nu, 
adduktez altra bestio, me ne iros pede, kornspiralo! 

(Ulu adduktas enorma kavalo.) 

Patro Ubu. Me acensos ol. Ho! Me mustas sideskar! 
Nam me falos. ( La kavalo departas.) Ha! Haltigez ca 
bestio. Granda Deo, me falos e mortos! 

Matro Ubu. Lu es advera imbecilo. Ha! Lu itere 
acensas. Ma lu falas al tero. 

PATRO Ubu. Fizik-korno, me es mi-mortinta! Ma ne 
importas, me departos al milito e me mortigos omni. 
Ve a ti qui ne marchos juste. Me enposhigos li per 
tordar la nazo e la denti e per extraktar la lango. 

Matro Ubu. Bon chanco, sioro Ubu. 

Patro Ubu. Me obliviis dicar, ke me konfidas la 
regenteso a tu. Ma me havas mea financ-libro, do 
esos tre mala che tu se tu furtos de me. Me livas 
Paloteno Giron por helpar tu. Adio, matro Ubu. 

MATRO Ubu. Adio, patro Ubu. Bone mortigez la caro. 

PATRO Ubu. Komprenende. Tordo di nazo e di denti, 
extrakto di la lango e martelago di ligna bastoneto 
aden l’oryeli. 

( L’armeo ekiras kun bruiso difanfari.) 

Matro Ubu. ( sole) Nun kande la grasoza pupo es 
departita, ni atencez nia propra aferi: mortigar 
Bugrelas e sizar la trezoro. 

FINO DIL TRIESMA AKTO. 

QUARESMA AKTO 


CENO UN 

La kripto dil anciena reji di Polonia en la katedralo di 

Varsovia. 

Matro Ubu. Nu, ube es la trezoro? Nul petro-plako 
matide sonas. Me ya kontis dek-e-tri pavi de la 
tombo di Ladislas la Granda irante del muro, ed es 
nulo. Evidente ulu trompis me. Ma yen: ica pavo 
matide sonas. Laborez, matro Ubu. Kurajo, ni hisos 
ca pavo. Ol es ya fixigita. Ni prenos l’extremajo dil 
financ-hoko, qua forsan unesmafoye juste funcionos. 
Yen! Yen oro mixita inter l’osti di rejuli. Aden nia 
sako, tale, omno! Ha! Quo es ta bruiso? En ca 
anciena masonita tombo, kad esas irgo ankore 
vivanta? No, es nulo, ni hastez. Prenez omno. Ca 
pekunio plu bone aspektos en la sunlumo kam inter 
la tombi di anciena princi. Ripozez la pavo. Ha, quo! 
Itere ta bruiso. Esar en ca loko stranje timigas me. 
Me prenos la restajo di ico altratempe, me rivenos 
morge. 

VOCO. (de la tombo di Jean Sigismond) Nultempe, matro 
Ubu! 

(Matro Ubu portante la furtita oro panikante forkuras 
tra la sekreta pordo .) 

CENODU 


La placo di Varsovia. 

BUGRELAS & sua PARTISANI; HOMI & SOLDATI 

BUGRELAS. Adavane, mea amiki! Vivez Venceslas e 
Polonia! Ta olda fripono patro Ubu departis, nur 
restas ta sorcerino matro Ubu kun elua Paloteno. Me 
ofras marchar avan vi e restaurar la raso di mea 
ancestri. 

Omni. Vivez Bugrelas! 

BUGRELAS. E ni supresos omna imposti establisita dal 
terorinda patro Ubu. 

Omni. Hura! Adavane! Ni kurez al palaco e masakrez 
ca rasacho! 

BUGRELAS. Ha! Yen matro Ubu, qua foriras kun sua 
guardo per la perono! 

Matro Ubu. Quon vi volas, siori? Ha! Es Bugrelas. 

(La turbo lansas stoni.) 

UNESMA Guardano. Omna fenestri es frakasita. 

DUESMA GUARDANO. Santa Georgios, me es mortigita. 

TRIESMA GUARDANO. Korno di Deo, me mortas. 

BUGRELAS. Lansez la stoni, mea amiki. 

Paloteno Giron. Hoho! Esas tale! (II ektiras l’espado e 
precipitas su por facar hororinda buchado.) 

BUGRELAS. Ni du luktez! Defensez tu, poltrona lit-poto. 

(Li kombatas.) 

GlRON. Me es mortinta! 

Bugrelas. Vinko, mea amiki! Nun a matro Ubu! 

('Trumpeti audesas .) 

Bugrelas. Ha! Yen, la Nobeli venas. Kurez, kaptez la 
maligna harpio. 

Omni. Bona amuzo til ke ni strangulos l’olda 
banditulo! 

(MATRO Ubu forkuras persequata da omna Poloni. 
Pafado e ston-pluvo.) 


CENO TRl 

L’armeo Polona marchas aden Ukraina. 

Patro Ubu. Blua korno, gambi di Deo, kapo di bovo! 
Ni perisos, nam ni mortos pro dursto e fatigesas. 
Sioro Soldato, bonvole portez nia financ-kesto, e vu, 
sioro Lancisto, gardez la fekro-cizo e la fizik-bastono 
por alejar nia persono, nam, me repetas, ni esas 
fatigita. 

(La Soldati obedias .) 

Facyo. Ha! Sinior’! Astonas ke la Rusi ne ja aparas. 

Patro Ubu. Esas regretebla ke la stando di nia financo 
ne permisas ni havar veturo apta por nia grandeso; 
nam, timante ke ni kruligez nia kavalo, ni pediris 
totavoye, tranante nia kavalo per la brido. Ma kande 

ni rivenos a Polonia, per nia cienco di fiziko e per la 
helpo dil sajeso di nia konsilanti, ni inventos vento- 
veturo por transportar la tot armeo. 

REVERSO. Yen, Nikolas Rensky hastas adhike. 

PATRO Ubu. Quo eventas a ta kerlo? 

RENSKY. Omno es perdita, Sinioro, la Poloni revoltas. 
Giron es mortigita e matro Ubu fugis aden la monti. 

Patro Ubu. Ucelo di nokto, bestio di desfortuno, otuso 
gerizita! De ube tu arachis ta sensencaji? Quala 
dizastro! E qua facis lo? Bugrelas, me parius. De ube 
tu venis? 

Rensky. De Varsovia, nobla Sinioro. 

PATRU Ubu. Filio di mea fekro, se me kredus lo me igus 
la tot armeo retroirar. Ma, sioro kerlo, es plu multa 
plumi kam cerebro sur tua shultri e tu imaginis ta 
sensencaji. Irez al avana posteni, mea kerlo, la Rusi 
ne multe distas, e ni balde frapos per nia armi fekral 
ed anke financal e fizikal. 

GENERALO LASCY. Patro Ubu, ka vu ne vidas la Rusi sur 
la planajo? 

Patro Ubu. Es vera, la Rusi! Tre bela stando. Se esus 
moyeno eskapar, ma no, ni esas sur kolino ed 
atakesos omnalatere. 

L’Armeo. La Rusi! L’enemiki! 

Patro Ubu. Nun, siori, ni prenez nia pozicioni por la 
batalio. On restos sur la kolino e tote ne facos tala 
stupideso quala decensar. Me retenos me meze 
quale vivanta citadelo e vi gravitos cirkum me. Me 
konsilas ke vi charjez via fusili per tam multa kugli 
kam posibla, nam ok kugli povas mortigar ok Rusi e 
ta nombro ne esos ye mea dopajo. Ni pozez 
rinfantriani ye la bazo dil kolino por aceptar la Rusi 
e mortigar li kelkete, la kavalieri dop li por jetar su 

aden la konfuzeso, e l’artilerio cirkum ca vento- 
muelilo por pafar aden la kaoso. Pri ni, ni restos en 
la vento-muelilo e pafos per la financ-pistoleto tra la 
fenestro, trans la pordo pozos la fizik-bastono, e se 
irgu esforcas enirar, lu gardez su del fekro-hoko! 

OFICIRI. Vua komandi, Sinioro Ubu, esos exekutita. 

Patro Ubu. Bonege, tale ni vinkos. Quanta kloki esas? 

GENERALO LASCY. Dek-e-un kloki matine. 

PATRO Ubu. Do ni iros dinear, nam la Rusi ne atakos 
ante dimezo. Dicez al soldati, sioro Generalo, ke li 
facez sua necesaji e kanteskez la Kansono di 
Financo. 

(LACSY ekiras.) 

SOLDATI E Paloteni. Vivez patro Ubu, nia granda 
Financisto! Tin tin tin tin tin tin tin tin tatin! 

Patro Ubu. Ho la brava homi, me adoras li. (Rusa 
kuglego arivas e frakasas alo dil muelilo .) Ha! Me 
timas, Sinioro Deo, me es mortinta! Ma fakte, no, es 
nulo. 


CENO QUAR 

L’Antei, Kapitano, pose l Armeo Rusa. 

Kapitano. ( arivante ) Sinioro Ubu, la Rusi atakas. 

Patro Ubu. Bone, nu, quon tu volas ke me facez? Ne 
esis me qua dicis ke li facas lo. Omnakaze, siori 
Financisti, ni preparez ni por kombatar. 

Generalo Lascy. Plusa kuglego. 

Patro Ubu. Ha! Me ne plus subisos to. Hike pluvas 
plombo e fero e nia precoza persono forsan 
domajesos. Ni decensez. 

(Omni decensas per rapida pazi. La batalio komencas. Li 
desaparas aden fum-torenti ye la bazo dil kolino.) 

RUSO. (frapante) Por Deo e la Caro! 

RENSKY. Ha! Me es mortinta! 

PATRO Ubu. Adavane! Ha, tu, sioro, me havos tu pro 
ke tu facis malajo a me, ka tu audas? Vino-sako! Kun 
tua senpafa pafileto. 

RUSO. Ha! Vu vidos. (II pafas per sua revolvero.) 

PATRO Ubu. Ha! Ho! Me vundesas, me es truizit, me es 
perforit, me es uncionit, me es enterigit. Ho, ma 
omnakaze! Ha! Me havas tu. (Lu pecetigas il.) Do! 
Nun esforcez rikomencar! 

Generalo LASCY. Adavane, vigoroze avancez, 
transirez la fosato. La vinko esas por ni. 

PATRO Ubu. Ka tu tale opinionas? Til nun mea fronto 
sentis plu multa lumpi kam lauri. 

RUSA Kavalieri. Hura! Cedez vi al Caro! 

(La Caro arivas akompanata da maskita 
Bexkremento.) 

POLONO. Ha! Sinioro Deo! Salvez vi qui povas, yen la 
Caro! 

Altra Polono. Ha! Mea deo! II transpasas la fosato. 

ALTRA POLONO. Pif! Paf! Yen plusa quar homi buchita 
da ta grand buganto, la lietnanto. 

BexkrementO . Ha! Vi ne ja finigesas, vi! Nu, Jean 
Sobiesky, yen tua fino. (II aturdas lu.) Al altri, quik! 

(II masakras la Poloni.) 

PATRO Ubu. Adavane, mea amiki! Kaptez ta raskalo! 
Hachez la Moskvani! La vinko esas la nia. Vivez la 
Reda Aglo! 

OMNI. Adavane! Hura! Gambi di Deo! Hakez la grand 
buganto. 

BexkrementO . Per la santa Georgios, me falas. 

Patro Ubu. (rikonocas il) Ha! Es tu, Bexkremento! Ha! 
Mea amiko. Me joyas, e la tota kompanio, ritrovar 
tu. Me koquos tu sur faireto. Siori Financisti, acendez 
fairo. Ho! Ha! Ho! Me es mortinta. Me recevis 
adminime kuglego de kanono. Ha! Mea Deo, 
pardonez mea peki. Yes, ol esis kuglego de kanono. 

BexkrementO. Ol esis senkugla charjo de pistoleto. 

PATRO Ubu. Ha! Tu mokas me! Itere! Aden la posho! 
(Lu lansas su adsur il e pecetigas il.) 

Generalo Lascy. Patro Ubu, ni avancas omnaloke. 

PATRO Ubu. Ton me vidas, pluson me ne povas, me 
esas nochizita per pedfrapi, me volas sideskar sur la 
tero. Ho! Mea botelo. 

Generalo Lascy. Irez e prenez to dil Caro, patro Ubu. 

Patro Ubu. Ha! Me intencas lo. Nu! Fekr-espado, 
facez tua devo, e tu, financ-hoko, ne tardesez. E 
fizik-bastono, laborez jeneroze imitante li e partigez 
kun la bastoneto la honoro masakrar, vakuigar ed 
explotar la Moskvana Imperiestro. Adavane, sioro 
nia financ-kavalo! (Lu jetas su adsur LA Caro.) 

Rusa Oficiro. Gardez vu, Sinioro! 

PATRO Ubu. Yen ico, tu! Ho! Haye! Ha! Ma omnakaze. 
Ha. Sioro, pardonez me, lasez me tranquila. Ho! Ma 
me ne intencis lo! 

(.Lu forkuras. La CARO persequas lu .) 

PATRO Ubu. Santa Virgino, ca furiozulo persequas me! 
Quon me facez, granda Deo! Ha! Bone, yen itere la 
fosato transpasar. Ha! Lu es dop me e la fosato es 
avan me! Kurajo, klozez l’okuli. 

(.Lu transsaltas lafosato. La Caro enfalas.) 

La CARO. Bon Deo, me enfalis. 

POLONI. Hura! La Caro es abasita! 

PATRO Ubu. Ha! Me apene audacas retroturnar me. II 
es en ol. Ha! To es bela, e li frapas lua nuco. Durez, 
Poloni, uzez ta brakii, il havas forta dorso, ta 
mizerozulo! Pri me, me ne audacas regardar! 
Omnakaze, nia predico esas tote realigita, la fizik- 
bastono facis marveli ed esas nula dubito, ke ni tote 
buchabus il se ne-explikebla teroro ne venabus por 
kombatar e nihiligar l’efekto di nia kurajo. Ma ni 
mustis subite fugeskar, e ni tote debas nia salvo a nia 
habileso kom kavalkanto ed anke a la solideso dil 
popliti di nia financ-kavalo, qua esas tam rapida kam 
forta e qua esas famoza pro sua ajileso, anke a la 
profundeso di ta fosato qua oportune trovis su sub la 
pedi dil enemiki di ni, la nun hike prezenta Mastro di 
Financo. Omno esas tre bela, ma nulu askoltas me. 
Bonege! Me rikomencez! 

(La Rusa Dragoni asaltas e salvas la Caro.) 

Generalo Lascy. Cafoye, esas fugigo. 

Patro Ubu. Ha! Nun es la tempo uzar la pedi. Or, 
sioro Poloni, adavane! O plu juste, addope! 

POLONI. Salvez vi qui povas! 

PATRO Ubu. Nu, irez! Quala amaso de homi, quala 
fugo, quala turbo, quale me tranus me de ca 
katastrofo? ( Lu esas shokpulsita .) Ha! tu, atencez, o 
tu experiencos la bolianto braveso dil Mastro di 
Financo. Ha! Lu es foririnta, ni salvez ni rapide dum 
ke Lascy ne regardas ni. 

(.Lu ekiras; pose on vidas ke LA CARO e /’ARMEO Rusa 
persequas la POLONI.) 


CENO KIN 

Kaverno en Lituania. Nivas. 

Patro Ubu, Facyo, Reverso 

PATRO Ubu. Ha! Quala hundinatra dio, tante 
glaciiganta ke la stoni fendesas e la persono dil 
Mastro di Financo trovas su tre domajita. 

FACYO. Ho! Sinior’ Ubu, ka vu rekuperis vu de vua 
teroro e de vua fugo? 

PATRO Ubu. Yes! Me ne plus timas, ma me ankore 
fugas. 

Reverso. ( aparte ) Quala porko. 

PATRO Ubu. Ha! Sioro Reverso, vua oryelo, quale ol 
standas? 

REVERSO. Sat bone, Sinior’, ecepte ke ol standas tre 
male. Konseque, la plombo inklinigas ol vers la tero 
e me ne povas extraktar la kuglo. 

Patro Ubu. Nu, bone facita! Tu anke volas sempre 
frapar altri. Pri me, me montris la maxim granda 
braveso, e sen expozar me, me masakris quar 
enemiki per mea propra manui, sen kontar ti qui esis 
ja mortinta kande me mortigis li. 

REVERSO. Ka vu savas, Facyo, quon divenis mikra 
Rensky? 

Facyo. II recevis kuglo en la kapo. 

Patro Ubu. Quale la papavero e la leondento dum la 
florifado di lia yuneso esas falchita da la senkompata 
falchilo dil senkompata falchisto qua senkompate 
falchas lia kompatinda facii, tale mikra Rensky pleis 
kom papavero, il tre forte kombatis, tamen, esis tro 
multa Rusi. 

Facyo & Reverso. Ho! Sinior’! 

Eko. Horrrr! 

Facyo. Quo es? Armez ni per nia lameti. 

PATRO Ubu. Ha, no! omnakaze, itere ta Rusi, me 
parius! To ja suficas! Omnakaze, esas tre simpla, se li 
kaptos me, me enposhigos li. 


CENO SIS 

L’Antei, eniras URSO 

Reverso. Hon, Sinior’di Financ’! 

Patro Ubu. Ho! Nu, regardez la bel hundeto. Lu es 
belet, yes ya. 

Lacyo. Gardez vu! Ha! Quala enorma urso: mea 
kartochi! 

Patro Ubu. Urso! Ha! Abomininda bestio. Ho! 
Kompatinda me, me manjesos. Deo protektez me. E 

lu venas por me. No, es Reverso quan lu sizas. Ha! 
Me respiras. 

(L’Urso jetas su adsur Reverso. Facyo atakas ol per 
kultelo. UBU refujas sur roko .) 

Reverso. Helpez, Facyo! Helpez! Salvez me, Sinior’ 
Ubu! 

Patro Ubu. Neprobable! Desintrikez tu ipsa, mea 
amiko: cainstante me okupas me per la Pater Noster. 
Singlu esos manjita suafoye. 

FACYO. Me hav’s lu, me ten’s lu. 

Reverso. Ferme, amik’, lu laseskas me irar. 

PATRO Ubu. Sanctificetur nomen tuum. 

Reverso. Poltrona buganto! 

FACYO. Ha! Lu mordas me! O Sinioro, salvez ni, me es 
mortint. 

Patro Ubu. Fiat voluntas tua. 

Reverso. Ha! Me sucesis vundar ol! 

Facyo. Hura! Ol sangifas. 

(.Dum ke la PALOTENI krias, /’URSO bramas pro doloro ed 
UBU duras murmurar.) 

Reverso. Ferme tenez dum ke me trovas mea exploziva 
pugno-frapilo. 

PATRO Ubu. Panem nostrum quotidianum da nobis 
hodie. 

FACYO. Hastez, me ne plus povas tenar. 

Patro Ubu. Sicut et nos dimittimus debitoribus nostris. 

REVERSO. Ha! Me havas ol. 

(.Explozo resonas e /’URSO falas mortinta .) 

Facyo & Reverso. Triumfo! 

PATRO Ubu. Sed libera nos a malo. Amen. Tandem, kad 
ol es mortinta? Ka me darfas decensar de mea roko? 

FACYO. ( desestimante ) Segun vua volo. 

Patro Ubu. ( decensas ) Vi povas certigar vi, se vi 
ankore vivas e se vi itere fulos la nivo di Lituania, ke 
vi debas a la grandanma vertuo di la Mastro di 
Financo, qua penis, laboregis, e preske ruptis su por 
psalmodiar paternostri por via salvo, e qua 
manipulis la glavo spirital di prego kun tam multa 
kurajo kam vi manipulis Fexploziva pugno-frapilo 
mondal dil hike prezenta Paloteno Reverso. Ni mem 
pulsis nia devoco plu fore, nam ni ne hezitis acensar 
tre alta roko por ke nia pregi transirez min multa 
disto por atingar cielo. 

Facyo. Repugnant asno. 

Patro Ubu. Quala grasoza bestio. Pro me, vi havas ulo 
por via supeo. Quala ventro, siori! En ol la Greki 
esabus plu komfortoza kam en ta ligna kavalo, e 
preske eventis, kar amiki, ke ni verifikis Finterna 
kapaceso per nia propra okuli. 

Facyo. Me mortas pro hungro. Quo es por manjar? 

Reverso. L’urso! 

PATRO Ubu. Ha! Kompatinda homi, ka vi manjos ol 
tote kruda? Ni havas nulo por facar fairo. 

Facyo. Ka ni ne havas nia pafil-silexo? 

Patro Ubu. Nu, to es vera. Anke semblas ke me ne 
fore vidas bosketo ube devas esar sika branchi. Irez 
por serchar, sioro Reverso. 

(Reverso ekiras por transirar la nivo.) 

FACYO. E nun, Sinior’ Ubu, irez buchar l’urso. 

PATRO Ubu. Ho, no! Ol forsan ne es mortinta. Ma pro 
ke tu ja esas mi-manjita e mordita en omna parti, es 
tua rolo plear. Me iros por acendar fairo dum ke lu 
adportas la lenii. 

(Facyo pecesteskas l’urso .) 

PATRO Ubu. Ho, gardez vu! Ol movis. 

Facyo. Ma, Sinior’ Ubu, ol es ja tote kolda. 

PATRO Ubu. Ho, to es regretinda, esus plu bona manjar 
ol varme. Co instigos dispepsio en la Mastro di 
Financo. 

FACYO. ( aparte) Nauzeigant. ( Laute .) Kelke helpez me, 
sioro Ubu, me ne povas facar la tota tasko. 

Patro Ubu. No, me ne volas facar irgo, no! Me esas 
fatigita, yes ya! 

Reverso. ( ri-eniras ) Quala nivo, mea amiki, on darfas 
dicar ke ni es en Castille o ye la Nordala Polo. 
Nokteskas. Pos un horo esos tote nigra. Ni hastez 
dum ke restas ula lumo. 

PATRO Ubu. Yes, ka tu audas, Facyo? Hastez. Vi du 
hastez! Spisagez la bestio, koquez la bestio, me 
hungregas! 

Facyo. Ha, es tro multa, tandem! Oportas laborar, od 
havar nulo, ka tu audas, porkego? 

PATRO Ubu. Ho! Ne importas a me. Me same prizos 
manjar ol krude, es vi qui sufros. Omnakaze, me es 
dormema, yes! 

Reverso. Quon vu volas, Facyo? Ni preparez la dineo 
tote sole. Fu havos nulo, tote nulo. O ni forsan donos 
l’osti a lu. 

FACYO. Tre bone. Ha, regardez, la fairo flamifas. 

Patro Ubu. Ho! To es bona, varmeskas. Ma me vidas 
la Rusi omnaloke. Quala fugo, granda Deo! Ha! (Lu 
dormeskas .) 

Reverso. Me volas savar, ka to quon Rensky dicis es 
vera, ka matro Ubu es advere destronizita? Ne es 
neposibla. 

Facyo. Durez preparar la supeo. 

Reverso. No, ni devas parolar pri plu grava temi. Me 
opinionas, ke ni devas inquestar la vereso di ca 
novaji. 

Facyo. To es justa. Ka ni abandonez patro Ubu o 
restez kun lu? 

Reverso. Demandez konsilo del nokto. Ni dormez, 
morge ni komprenos to facenda. 

Facyo. No, es plu bona profitar del nokto ed irar. 

Reverso. Nu, ni irez. 

(.Li ekiras .) 


CENO SEP 

UBU dormante parolas. 

Ha! Sioro Rusa Dragoni, atencez, ne pafez adhike, 
ulu esas hike. Ha! Yen Bexkremento, lu male 
aspektas, on dicus quale urso. E Bugrelas venas vers 
me! L’urso, Furso! Ha! Yen, ol falas! Ol es tante dura, 
granda Deo! Me ne volas facar irgo, no! Forirez, 
Bugrelas! Ka tu audas, bufonyo? Yen, nun Rensky, e 
la Caro! Ho! Li batos me! E matr’ Ubu. De ube tu 
ganis omna ta oro? Tu prenis mea oro, mizerozino, 
tu traserchis en mea tombo en la katedralo di 

Varsovia, proxim la Luno. Me esas longatempe 
mortinta, yes, es Bugrelas qua mortigis me e me es 
enterigita ye Varsovia proxim Vladislas la Granda, 
anke ye Krakovia proxim Jean Sigismond, anke ye 
Torn en la kazemato kun Bexkremento! Yes, itere. 
Ma forirez, maledikata urso. Tu similesas 
Bexkremento. Ka tu audas, bestio di Satano? No, lu 
ne audas, la Simii fortranchis lua oryeli. 
Sencerebragez, mortigez, tranchez oryeli, arachez la 
financo e drinkez til morto, to esas la vivo di Simii, 
to esas la feliceso di la Mastro di Finance. 

(.Lu taceskas e dormas .) 

FINO DIL QUARESMA AKTO. 

KINESMA AKTO 


CENO UN 

Nokto. Patro Ubu dormas. Eniras Matro Ubu sen vidar 
lu. Tota obskureso. 

MATRO Ubu. Tandem me trovas shirmeyo. Me esas 
sola hike, sat bone segun me, ma quala frenezioza 
fugo: transirar la tota Polonia dum quar dii! Omna 
malaji samtempe asaltis me. Tam balde kam ta 
grasoz asno departis, me iris al kripto por richigar 
me, ma omno quik fushesis. Balde pose me apene 
eskapis esar stonagita da ta Bugrelas e sua furiozi. 
Me perdis mea kavaliero, la paloteno Giron, qua 
esabis tante amoroza pro mea seduktili ke lu esvanis 
pro joyo vidante me, e mem, on certigis da me, ne 
vidante me, qua montras la maxim alta tenereso. Lu 
lasabus su esar tranchita duime por me, la 
kompatinda kerlo. La pruvo esas, ke lu esis tranchita 
quarime da Bugrelas, pif paf pan! Ha! Me pensis, ke 
me mortos. Pose me fugis persequata da ta furioza 
turbacho. Me livis la palaco, arivis ye la Vistula, 
omna ponti esis gardizita. Me transnatis la fluvio 
esperante anke evitar mea persequanti. Omnalatere 
la nobeli asemblis su e persequis me. Milfoye me 
preske perisis, sufokata en cirklo de Poloni ne- 
indulgema. Tandem me trompis lia furio, e pos quar 

dii fugante en la nivo di to quo esabis mea rejio, me 
arivas e refujas hike. Me ne manjis nek drinkis dum 
ca quar dii, Bugrelas tante presis me... Tandem me 
salvesas. Ha! Me es mortinta pro fatigeso e pro 
koldeso. Ma me volas saveskar to quon divenis mea 
grasoza pulchinelo, me volas dicar, mea tre 
estiminda spozo. Quale me furtis lua financo. Quale 
me furtis lua rixdali. Quale me eskrokis lu. E lua 
financ-kavalo qua mortis pro hungro: lu ne balde 
vidos plusa aveni, la kompatinda diablo. Ha! Bela 
historio. Ma ve! Me perdis mea trezoro. Ol esas en 
Varsovia, ta qua povas, trovez ol. 

PATRO Ubu. ( vekeskas ) Kaptez matro Ubu, fortranchez 
lua oryeli! 

Matro Ubu. Ha! Deo! Ube me esas? Me dementeskas. 
Ha! No, Sinioro! 

Danko, cielo, me perceptas la formo 
Di sioro patro Ubu apud me en dormo. 

Agez jentile. E nu, mea grasoza bonulo, ka tu bone 
dormas? 

PATRO Ubu. Tre male! To esis tre dura urso! Kombato 
di devoremeso kontre dureso, ma devoremeso tote 
manjis e devoris dureso, quale vu vidos ye jornesko: 
ka vi audas, nobla paloteni? 

Matro Ubu. Quon lu barbulias? Lu es mem plu 
stupida kam kande lu departis. Quo es pri lu? 

Patro Ubu. Reverso, Facyo, respondez a me, fekro- 
saki! Ube vi esas? Ha! Me timas. Ma ulu ya parolis. 
Qua parolis? Ne esis l’urso, me supozas. Fekro! Ube 
es mea alumeti? Ha! Me perdis li en la batalio. 

MATRO Ubu. ( aparte) Me profitez per la situaciono 
noktal, me simulez supernatura fantomo ed igez lu 
promisar pardonar mea furtado. 

Patro Ubu. Ma, per santa Antonius! Ulu parolas. 
Gambi-di-Deo! Me pendesos! 

Matro Ubu. (grosigas la voco) Yes, sioro Ubu, ulu 
parolas, fakte, e la trumpeto dil arkianjelo qua tiros 
la mortinti del cindri e del polvo dum l’ultima dio ne 
altre parolus! Askoltez ca severa voco. Ol es la voco 
di santa Gabriel qua ne povas evitar donar bona 
konsilo. 

Patro Ubu. Ho! Ya, certe! 

MATRO Ubu. Ne interruptez me o me taceskos e vua 
sedo esos en la foso! 

Patro Ubu. Ha! Mea spiralo! Me tacos, me ne dicos 
plusa vorto. Durez, siorino Fantomo! 

MATRO Ubu. Ni dicis, sioro Ubu, ke vu es grasoza 
bonulo! 

PATRO Ubu. Tre grasoza, fakte, to es justa. 

Matro Ubu. Tacez, per Deo! 

Patro Ubu. Ho! L’anjeli ne darfas blasfemar! 

MATRO Ubu. ( aparte) Fekro! (Duras parolar) Vu esas 
mariajita, sioro Ubu. 

Patro Ubu. Tro vera, al suprega megero! 

MATRO Ubu. Vu volis dicar, ke el es charmanta 
homino. 

PATRO Ubu. Hororo. E1 havas ungli omnaparte, on ne 
savas adube tushar el. 

Matro Ubu. Oportas tushar el per dolceso, sinioro 
Ubu, e se vu elun tale tushus, vu vidus, ke el es 
adminime l’egalo dil Venus de Milo. 

Patro Ubu. Qua vu dicas ke venas morbilo? 

MATRO Ubu. Vu ne askoltas, sioro Ubu: pruntez a ni 
plu atencema orelo. ( Aparte .) Ma me hastez, la jorno 
balde venos. Sioro Ubu, vua spozino esas adorebla e 
delicoza, el ne havas mem un defekto. 

Patro Ubu. Vu trompas vu, ne esas un defekto quan el 
ne posedas. 

MATRO Ubu. Tacez quik! Vua spozino esis nultempe 
nefidela. 

PATRO Ubu. Me ya volus vidar ta viro qua povus esar 
amoroza pri el. El esas harpio! 

MATRO Ubu. E1 ne drinkas alkoholaji! 

PATRO Ubu. De pos ke me prenis la klefo dil vin- 
kaverno. Ante lo, el esis ebria ante sep kloki matine 
e parfumizesis per brandio. Nun parfumizante su per 
heliotropo, el ne plus tante malodoras. Omnakaze, 
nun nulu ecepte me povas esar ebria! 

MATRO Ubu. Fola homo! — Vua spozino ne prenas vua 
oro. 

Patro Ubu. No, to es drola! 

MATRO Ubu. E1 ne deturnas un centimo! 

PATRO Ubu. Atestata da nia nobla e desfortunoza 
Financ-kavalo, qua, ne nutrita dum tri monati, 
mustis facar la tota kampanio tranita per la brido por 
transirar Ukraina. E lu mortis laborante, la 
kompatinda bestio! 

MATRO Ubu. Ti omna es mentiaji, vua spozino esas 
modelo e vu esas advera monstro! 

Patro Ubu. Ti omna es veraji. Mea spozino esas 
friponino e vu esas granda sociso! 

Matro Ubu. Gardez vu, patro Ubu. 

PATRO Ubu. Ha! Es vera, me obliviis kun qua me 
parolas. No, me ne dicis lo! 

Matro Ubu. Vu mortigis Venceslas. 

PATRO Ubu. To ne esis mea kulpo, certe. Es matro Ubu 
qua volis lo. 

Matro Ubu. Vu igis Boleslas e Ladislas mortar. 

Patro Ubu. Tro mala por li! Li esforcis frapar me! 

Matro Ubu. Vu ne satisfacis vua promiso a 

Bexkremento e plu tarde vu mortigis lu. 

PATRO Ubu. Me plue prizus regnar en Lituania kam lu. 
Cainstante ne esas l’unu nek l’altru. E vu vidas, ke 
ne esas me. 

Matro Ubu. Vu havas nur un moyeno ganar pardono 
por omna vua malaji. 

PATRO Ubu. Quo? Me tote inklinas me divenar santa 
homo, me volas esar episkopo e vidar mea nomo sur 
la kalendario. 

MATRO Ubu. Oportas pardonar matro Ubu por 

deturnir kelka pekunio. 

PATRO Ubu. Nu, yen! Me pardonos el kande el 
retrodonabos omno, kande el esabos bone batita, e 
kande el rivivigabos mea Financ-kavalo. 

MATRO Ubu. Lu esas dementa pri ta kavalo! Ha, me 
perdesas, jorneskas. 

PATRO Ubu. Me tandem es kontenta certe savar ke mea 
kara spozino furtis de me. Me nun saveskas de certa 
fonto. Omnis a Deo scientia, qua signifikas: Omnia — 
tota; a Deo — sajeso; scientia — qua venas de Deo. 
Yen l’expliko dil fenomeno. Ma siorino Fantomo 
tacas. Quon me povas ofrar a lu por rivivigar lu? To 
quon lu dicis esis tre amuzanta. Ha, esas ja jornesko! 
Ha! Sinioro, per mea Financ-kavalo, esas matro Ubu! 

Matro Ubu. ( senshame ) To ne es vera, me 

exkomunikos vu. 

PATRO Ubu. Ha! Kadavro! 

MATRO Ubu. Quala despieso. 

Patro Ubu. Ha! Es troa. Me bone vidas ke es tu, 
stupida megero! Per la diablo, pro quo tu es hike? 

MATRO Ubu. Giron esas mortinta e la Poloni chasis 
me. 

PATRO Ubu. Pri me, es la Rusi qui chasis me: nu, la bela 
anmi renkontras l’una l’altra. 

Matro Ubu. Prefere dicez, ke un bel anmo renkontras 
asno! 

PATRO Ubu. Ha! Nu, ol nun renkontros palmipedo. ( Lu 
jetas l’urso adsur el.) 

Matro Ubu. (falas opresita sub la pezo dil urso) Ha! 
Granda Deo! Qual hororo! Ha! Me mortas! Me 
sufokesas! Ol mordas me! Ol glutas me! Ol digestas 
me! 

PATRO Ubu. Ol es mortinta! Groteska. Ho! Ma, fakte, 
forsan ne. Ha! Sinioro! No, ol ne es mortinta, ni 
salvez ni. ( Ri-acensas la roko.) Pater noster qui es... 

Matro Ubu. ( tranas su de sub l’urso) Nu! Ube lu esas? 

PATRO Ubu. Ha! Sinioro! Itere elu! Fola kreuro, es nula 
moyeno descharjar me de elu? Kad ol es mortinta, ca 
urso? 

MATRO Ubu. Komprenende, stupid asno, ol es ja tote 
kolda. Quale ol venis adhike? 

Patro Ubu. ( konfuza) Me ne savas. Ha! Yes, me savas! 
Ol volis manjar Facyo e Reverso e me mortigis ol per 
frapo di Pater Noster. 

Matro Ubu. Facyo, Reverso, Pater Noster. Quo esas to 
omna? Lu es dementa, mea financo! 

PATRO Ubu. To quon me dicis es tre preciza! Ed esas tu 
qua esas idioto, mea lit-poto! 

Matro Ubu. Naracez tua kampanio a me, patro Ubu. 

Patro Ubu. Ho! Damo, no! Ol esus tro longa. Me nur 
savas ke, malgre mea nekontestebla braveso, omni 
batis me. 

MATRO Ubu. Quo, mem la Poloni? 


72 



PATRO Ubu. Li kriis: Vivez Venceslas e Bugrelas. Me 
opinionas ke li pecetigos me. Ho! La furiozi! E lore li 
mortigis Rensky! 

MATRO Ubu. Ne importas a me! Tu savas, ke Bugrelas 
mortigis paloteno Giron! 

PATRO Ubu. Ne importas a me! E pose li mortigis 
kompatinda Lascy! 

MATRO Ubu. Ne importas a me! 

PATRO Ubu. Ho! Ma omnakaze, venez adhike, kadavro! 
Genupozez avan tua mastro! ( Lu sizas el e jetas el 
adsur elua genui .) Tu subisos Pultima tormento. 

Matro Ubu. Ho, ho, sioro Ubu! 

Patro Ubu. Ho! Ho! Ho! Nu, ka tu finis? Me 

komencos: tordo di nazo, aracho di hari, penetro per 
l’extremajo dil ligna bastono aden l’oryeli, extrakto 
dil cerebro tra la taloni, lacero dil dopajo, supreso 
partal o mem total dil medulo spinal (adminime se el 
havas spino vice dorno), sen obliviar l’aperto dil 
nato-veziko e konkluze la granda ri-reprezento dil 
senkapigo di santa Ioannes la Baptisto, omno tirita 
ek la tre santa Skriburo, tam multe del Anciena kam 
del Nova Testamento, redaktit, korektigit e 
perfektigit da la hike prezenta Mastro di Financo! 
Quale to plezas a tu, sociso? ( Lu aracheskas el .) 

MATRO Ubu. Mizerikordio, sioro Ubu! 

('Granda bruiso ye l’enireyo dil kaverno.) 

CENODU 


L’Antei, Bugrelas, qua hastas aden la kaverno 
kun sua SOLDATI. 

BUGRELAS. Adavane, mea amiki! Vivez Polonia! 

PATRO Ubu. Ho! Ho! Vartez kelkete, sioro Polono. 
Vartez til ke me finas per siorino mea altra duimo! 

Bugrelas. (frapas lu) Yen ico, poltrono, mendikero, 
raskalo, malfacanto, nekredanto! 

Patro Ubu. ( kontreagante ) E yen ico, Polono, mutono, 
fripono, gibono, grifono, kameleono, bubono, 
kurkuliono, burbiliono, intusucepciono! 

Matro Ubu. ( anke batante ilu) Yen ico, kapono, 
amono, flegmono, bizono, herisono, skorpiono, 
ikneumono! 

(La Soldati lansas su adsur LE Ubu, qui defensas su tam 
bone kam posible.) 

PATRO Ubu. Dei, quala batalio! 

MATRO Ubu. Ni havas pedi, siori Poloni. 

Patro Ubu. Per mea verda kandelo, kad ol finos ye la 
fino di la fino? Altru plusa! Ha! Se me havus mea 
Financ-kavalo! 

Bugrelas. Frapez, sempre frapez. 

VOCO DE EXTERE. Vivez patro Ubu, nia granda 
financisto! 

Patro Ubu. Ha! Yen, hura! Yen la Ubuisti. Adavane, 
venez, ni bezonas vi, siori Financisti! 

(La PALOTENI eniras, e jetas su aden la meleo.) 

Reverso. Ek la pordo kun la Poloni! 

FACYO. Hon! Ni itere renkontras, Sinior’ Financo. 
Adavane, vigoroze pulsez, ganez la pordo, esante 
extere ni forkuros. 

PATRO Ubu. Ho! To es mea maxim bona talento. Ho, 
quale lu frapas. 

Bugrelas. Deo! Me esas vundita. 

Stanislas Faczinski. Es nulo, Sinioro. 

BUGRELAS. No, me esas nur aturdita. 

Jean Sobieski. Frapez, sempre frapez, li ganas la pordo, 
la friponi. 

REVERSO. Ni proximeskas, omnu sequez me. 
Konsequante de quo, me vidas la cielo. 

Facyo. Kurajo, sioro Ubu. 

PATRO Ubu. Ha! Me fekifis en mea kalsono. Adavane, 
kornspiralo! Mortigez, sangifigez, senpeligez, 
masakrez, korno di Ubu! Ha! Ol diminutas. 

Reverso. Nur du gardas la pordo. 

Patro Ubu. ( abatas li per l’urso) Do un, do du! Uf! Me 
esas extere! Ni salvez ni! Sequez, altri, e vivez! 


CENO TRl 

La ceno reprezentas la provincio Livonia kovrita per 

nivo. 

Fe Ubu & lia Sequantaro fuganta. 

Patro Ubu. Ha! Me opinionas, ke li cesis esforcar 
kaptar ni. 

Matro Ubu. Yes, Bugrelas iras por kronizar su. 

PATRO Ubu. Me ne envidias lu pro ta krono. 

Matro Ubu. Tu esas tote justa, patro Ubu. 
(.Li desaparas aden la disto.) 


CENO QUAR 

La ponto-ferdeketo di navo seglita por irar kontre la 

vento sur la Baltika oceano. Sur la ponto esas Patro Ubu 

e la tota bando. 

La Navestro. Ha! Quala bela brizo. 

Patro Ubu. Esas fakto ke ni filifas per rapideso 
marveloza. Ni devas irar per adminime milion nodi 
horope e ta nodi esas tante bone nodigita ke li ne 
povas esar desnodigita. Esas vera, ke la vento es dop 
ni. 

Facyo. Quala trist imbecilo. 

(.Burasko venas, la navo inklinesas, la maro blankeskas.) 

Patro Ubu. Ho! Ha! Deo! Ni kulbutas. Ma ol iras 
transverse, ca batelo, ol falos. 

La NAVESTRO. Omnu adkunvente, envolvez l’avana 
seglo! 

PATRO Ubu. Ha! Ma no, per Deo! Ne pozez omni 
samlatere! To es neprudenta. E supozez, ke la vento 
chanjus a l’altra latero: omnu irus al fundo dil aquo e 
la fishi manjus ni. 

La NAVESTRO. Ne venez, fermigez e klozez! 

Patro Ubu. Yes! Yes! Venez! Me es presita, ya! Venez, 
ka tu audas? Es tua kulpo, kapitano-bruto, se ni ne 
arivos. Ni devas ja arivir. Ho, ho, me esos navestro, 

me, quik! Preparez bordear! Bordeez. Ankragez, jirez 
avan la vento, jirez dop la vento. Hisez la segli, 
envolvez la segli, guvernilo adsupre, guvernilo 
adinfre, guvernilo adlatere. Vi vidas, omno esos 
bona. Irez transverse al ondi e lore omno esos 
perfekta. 

(Omni konvulsas pro rido, la brizo pluforteskas.) 

La Navestro. Adtirez la grand avano, prenez refo en 
la topo! 

PATRO Ubu. To ne es mal, es mem bon! Ka tu audis lo, 
sioro Navtrupo? Adtirez la granda pano e prenez 
rizo kun la gropo. 

(.Plura homi mortas pro rido. Ondo inundas la navo.) 

Patro Ubu. Ho! Qual inundo! Co esas efekto dil 
manovri quin ni facis. 

Matro Ubu & Facyo. Esas delicoza, ca navigo. 

(.Duesma ondo inundas la navo.) 

FACYO. ( trempita) Gardez vi de Satano e de sua pompi. 

PATRO Ubu. Sioro garsono, adportez ula drinkaji. 

(Omni sideskas por drinkar.) 

Matro Ubu. Ha! Quale delicoza balde vidar dolca 
Francia, nia ancien amiki e nia kastelo di 
Mondragon! 

Patro Ubu. Ha! Ni balde esos ibe. Ni arivas ca- 
instante sub la kastelo di Elsinor. 

FACYO. Me sentas me rivivigita dal ideo ke me rividos 
mea kara Hispania. 

REVERSO. Yes, e ni astonos nia samlandani per recitar 
nia marveloz aventuri. 

Patro Ubu. Ho! Yes, komprenende! E me igos me esar 
nominita kom Mastro di Financo en Paris. 

Matro Ubu. Ho yes! Ha! Quala shoko! 

Reverso. To esis nulo, ni preteriras la kabo di Elsinor. 

FACYO. E nun nia nobla navo springas adavane per 
omna rapideso sur l’obskur ondi dil maro Nordal. 

PATRO Ubu. Feroca e deskomfortoza oceano qua balnas 
la lando nomita Germania, tale nomata pro ke omna 
habitanti di ca lando esas germanii. 

Matro Ubu. Ton me nomas eruditeso. On dicas, ke ca 
lando es tre bela. 

PATRO Ubu. Ha! Siori! Irge quante bela ol esas, ol ne 
superiras Polonia. Se ne esus Polonia, ne esus Poloni! 

FINO. 

POSFACO 


Esus INTERESIVA cenigar la dramato ... segun la 
sequanta maniero. 

Maskilo por la chefa persono, Ubu... 

Kartona kapo di kavalo, quan lu pendos cirkum la 
kolo, quale en l’anciena Angla teatro, por la nur du 
kavalkala ceni, amba sugesti esas en la spirito dil 
dramato, pro ke me intencis skriptar “guignol.” 

L’adopto di nur un encenigo, e plu bone, di nur un 
dopa pikturo, por tale evitar la levo e faligo dil kurteno 
en singla akto. Homo apte kostumizita enirez, quale en 
la marionet-teatraji, por pozar afishi indikanta la loki 
dil diversa ceni. (Remarkez ke me konvinkesas pri la 
superioreso, segun “sugestiveso”, di afishi vice 
encenigo. Nula encenigo o konstrukturo povas 
reprezentar “la Polona armeo marchanta en Ukraina.”) 

Elimino di turbi, qui esas eroro sur la ceneyo e jenas 
la mento. Do, un soldato en la revuo-ceno, ed un 
soldato en la lukto kande Ubu dicas: “Quala amaso de 
homi, quala fugo”, edc. 

L’adopto di “achento” o mem plu bone, di specala 
“voco” por la chefa persono. 

Kostumi havanta tam mikra relato a preciza koloro 
lokal od ad akureso historial kam posibla (por plu bone 

sugestar lo eterna); moderna, me preferas, pro ke la 
satiro esas moderna; e sordida, pro ke talamaniere la 
dramato semblos mem plu meskina e repugnanta. 

Letro, 8 januaro 1896, A. Jarry a Lugne-Poe, 
direktisto dil Theatre de l’CEuvre. 



Portreto di Alfred Jarry da Augustin Grass-Mick, 1897. 

ULU DICIS AUDEBLE DA ME, ke Jarry esas nia ultima 
burlesk-autoro. EroroL. Ni ne mem posedas vorti 
adequata por deskriptar lua partikulara sorto de 
vivozeso per qua lirikismo divenas satirala, od ube 
satiro aganta pri realeso tante totale superiras sua 
objekto, ke ol tote destruktas ol e pose acensas tante 
alte ke Poezio ipsa apene povas akompanar ol.... Jarry 
esis l’ultimo dil sublima debochanti. 

II y a, Guillaume Apollinaire, ek la prefaco da 

R. G. de la Serna (Paris: Messein, 1949), p. 176. 


IRGAKAZE, pro quo la publiko, qua esas iliterata segun 
defino, esforcez citaji e kompari? Ol kritikis Rejulo Ubu 
kom vulgara imituro di Shakespeare e Rabelais, pro ke 
“olua cenigo esas spareme remplasita da afisho” e 
certena vorto repetesas.... Me trovas esar multe plu 
akurata la komenturo di un de la Poloni en la turbo- 
ceni, qua dicis luaopinione: “Ol tote similesas Musset, 
pro ke la cenigo chanjas tante freque.” 

Me facile povis chanjir Ubu por konvenar la gusto 
dil Paris-publiko per la sequanta chanjeti: l’unesma 
vorto esez Damno (o Damro), la nedicebla brosilo 
divenez bela yunino enlitiganta su, l’uniformi dil 
armeo esez en la stilo dil Unesma Imperio, Ubu 
ordenizez la Caro, e diversa spozi esez trompata—ma 
takaze ol esabus plu obcena. 

Me intencis, ye la levo dil kurteno, ke la ceneyo 
afrontez la publiko quale l’exajeranta spegulo en la 
rakonti da siorino Leprince de Beaumont, en qua la 
debochiti vidas su havar la korpi di draki, o la korni di 
bovuli, od irge quo konkordas kun lia partikulara vicio. 
On ne suprizesas, ke la publiko esis aturdita per vidar 
sua altra desnobla ipso, quon nultempe esabis tote 

montrata. Ta altra ipso, quale sioro Catulle Mendes 
bonege dicis, kompozesas “ek eterna homala 
imbecileso, eterna volupto, eterna gurmandacheso, 
l’infameso di instinto grandigita til tiraneso; ek la 
sentimento pri deco, la vertui, la patriotismo e l’ideali 
partikulara di ti qui jus manjis til pleneso.” 

Ek Teatro-questioni, Alfred Jarry 


Me IRAS al unesma pleo di Ubu Roi da Alfred Jarry.... La 
spektantaro agitas sua pugni l’una ye l’altra, e [mea 
amiko] susuras a me, “Ofte esas dueli pos ta plei,” e lu 
explikas a me to quo eventas sur la ceneyo. L’aktori 
similesez pupei, ludili, marioneti, e nun li omna 
saltetas quale ligna rani, e me ipsa vidas, ke la chefa 
persono, qua esas ula sorto de rejulo, portas kom 
Ceptro brosilo di ta sorto quan on uzas por netigar 
latrini. Opinionante ke ni devas subtenar la maxim 
anmoza partiso, ni klamis por la teatrajo, ma tanokte 
che Hotelo Corneille me esas tre trista, nam komedio, 
objektiveso, itere montrabis sua kreskanta povo. Me 
dicas, “Pos Stephane Mallarme, pos Paul Verlaine, pos 
Gustave Moreau, pos Puvis de Chavannes, pos nia 
propra versi, pos omna nia subtila kolori e nervoza 
ritmi, pos la feble mixita nuanci di Conder, quo plusa 
esas posibla? Pos ni, la Sovaja Deo. 

L’Autobiografii di W.B. Yeats (Garden City, N.Y.: 

Doubleday, 1958), pp. 233-34. 


Esar stranja! Yen MEA skopo! 
—Alfred Jarry 

